Narkokrigen er grusomhedens grænseland\nEn række nye spillefilm og TV-serier beskriver de mexicanske narkokarteller som civilisationens nulpunkt.\nDe amerikanske narkobetjente gør klar at krydse grænsen til Mexico i Denis Villeneuves biografaktuelle narkokartel-film »Sicario«. Fold sammen\n»It went South.«\nI USA hører man indimellem ovennævnte udtryk, der direkte oversat betyder, at »det tog sydpå«. Ifølge Internettet har udtrykket både forskellige betydninger og forskellige oprindelseshistorier. I de fleste tilfælde bruges udtrykket om situationer, der gik helt ad helvede til.\nEn forklaring på ordets oprindelse henviser til amerikanske indianeres forestilling om at sjælen rejser sydpå på sin vej til åndernes rige, mens andre mener, at udtrykket stammer fra Wall Street, og beskriver retningen på styrtdykkende aktiekurser, som i sydpå = nedad.\nEn tredje forklaring mener, at udtrykket stammer fra 1800-tallet, da lovløse i Texas kunne forsvinde til landet syd for floden Rio Grande. Mexico. Her kunne de skjule byttet, slikke sårene og drukne sorgerne i tequila og varmblodede senoritas. Syd for grænsen er der dog altid en slange i paradiset, hvad enten det drejer sig om sadistiske banditos eller gridske militærpersoner.\nDet store tørre land mod syd har været et tilbagevendende element i talløse westerns fra John Sturges’s »The Magnificent Seven« og Sam Peckinpahs »The Wild Bunch« til Robert Rodriguez’ »Once upon a time in Mexico«. Og i det nye årtusind har Mexico fået en renaissance som udgangspunkt for film om kriminalitet af en særlig korrumperet og sadistisk karakter.\nSiden 2006, da Mexicos præsident Felipe Calderón erklærede krig mod narkokartellerne, har det nordlige Maxico været skueplads for en grusom krig, hvis rædsler fiktionen dårligt kan hamle op med.\nSåledes beskrev CNN resultaterne af et virkeligt narkoopgør i den ti år lange kartelkrig, der anslås at have kostet over 110.000 mennesker livet: »35 lig efterladt på en motorvej midt i myldretiden. En person hvis ansigt blev syet fast til en fodbold. Menneskekroppe puttet i tønder med saltsyre, og afhuggede hoveder, der bliver rullet ud på dansegulvene i tætpakkede diskoteker.«\nKartelkrigens groteske realiteter er oplagte at benytte i spillefilm og TV-serier som en slags civilisationens nulpunkt, hvor menneskelige værdier er sat ud af spil i så ekstrem en grad, at det truer selve forskellen på sandt og falsk.\nSom den gamle sherif, Ed Tom Bell. beskriver det i Coen-brødrenes »No Country for Old men« (2007), der foregår i grænselandet mellem USA og Mexico: »Den kriminalitet man ser i dag...man kan end ikke se hvad der op og ned i den. Jeg er ikke bange for den, men jeg bryder mig ikke om at sætte mit liv på spil for noget jeg slet ikke forstår«.\nDen kaotiske ondskab er en del af den biografaktuelle »Sicario«, det seneste eksempel på en række nye film og TV-serier, der beskriver narkokartellerne, som den mest bestialske trussel mod civiliserede samfund, der nogensinde er set.\nEmily Blunt, Benicio Del Toro og Josh Brolin spiller FBI-agenter, der tager alle midler i brug for at bekæmpe et narkokartel med base i den mexicanske by Juarez. Men man afslører ikke for meget ved at sige at operationen »tager sydpå« i en stor skala.\n»Sicario« etablerer allerede i første sekvens, at det ikke er almindelige lommetyve som den idealistiske FBI-agent Kate Macer er oppe imod. Under en raid i Arizona, opdager hun, at et tomt hus har snesevis af henrettede ofre skjult i hule vægge, som en moderne katakomb. Dette er en fjende, der ingen midler skyer for at nå sine mål, og som hverken tynges af samvittighed eller ære.\nOg da FBI-agenterne under eskorte kører ind i narkokrigens Ground Zero i byen Juarez, er den skildret som en ny kreds af Helvede, hvor parterede lig hænger i reb fra motorvejsbroer, og afhuggede hoveder ligger i gadernes støv.\nMed sin puertoricanske baggrund og sin fåmælte latino-machismo, var førnævnte Benicio Del Toro oplagt til at være en del af det fornemme cast i Steven Soderberghs »Traffic« fra 2000, som af mange betragtes som skabelonen for de sidste års talrige film om narkokartellerne.\nFilmen skildrer med flere sideløbende historier narkoens vej fra producenterne i Mexico til brugerne i USA, med Benicio Del Toro som Javier, den stort set eneste rene mexicanske strømer i et område, der er bragt i knæ af narkoindustrien.\nEfter at have bestået en manddomsprøve i form af en fingeret henrettelse i ørkenen, bliver Javier hyret af en mexicansk general, der angiveligt vil stoppe Obregon-kartellet, men som i virkeligheden blot hjælper Juarez-kartellet med at udradere konkurrencen.\n»Traffic« beskriver kokainens vej til USA, hvor en højesteretsdommer (Michael Douglas) for første gang indser USAs omfanget af hjælpeløshed overfor narkotrafikken, da hans egen datter bliver afhængig af crack, det stærkt afhængighedsskabende derivat af kokain. »Traffic« var en af de første film, der beskriver narkokrigens gangstere og strømere som to parter, der i kraft af deres arbejdsmetoder og mangel på moral er blevet tæt på identiske.\nI Ridley Scotts »The Counselor« fra 2013 er narkokartellet en usynlig, men nærmest diabolsk ondskab. Der hviler en ildevarslende stemning af fortabelse over filmens handling, hvori en advokat (spillet af Michael Fassbender) stikker en tå i narkostrømmen for at score en hurtig profit.\nForfatteren Cormack McCarthy opfandt til denne film en henrettelsesmetode, der nærmest kun giver mening i en verden styret af narkokartellerne: »Bolito’en« er en mekaniseret wireløkke, der langsomt og ustoppeligt garotterer sit offer.\nBrugen af tortur er et fast element i kartelfilm, men er aldrig blevet beskrevet så kvalmende som i Amat Escalantes »Heli« fra 2013, der præger sit publikum som et mareridt, man ikke kan ryste af sig.\nFørste billede i filmen er en militærstøvle, der tramper på ansigtet af en mand, der ligger blødende på ladet af en pickup-truck. Kort efter bliver hans makker henrettet ved hængning, og liget afklædes og hænges nøgen fra en fodgængerbro, sådan som man kender det fra pressebillederne fra Mexicos kartelkrige.\nFilmens hovedperson, »Heli«, forsørger i Nordmexico en kone og et spædbarn, og en tolvårig datter, Estela, der har et hemmeligt forhold til Beto, en syttenårig aspirant til et paramilitært korps, der bekæmper narkohandlerne.\nBeto stjæler to pakker kokain, han har fundet i et narkolager, og som han vil forsøge at afsætte for at give sig selv og hans kæreste en ny start et andet sted. Han gemmer pakkerne i Helis vandtank, og kort efter bliver Heli, Estela og Beto selv bortført af narkogangstere. At narkobanden består af medlemmer fra Betos paramilitære korps vidner om det lovløse morads, som samfundet befinder sig i.\nI en næsten ubærlig rædselsscene bliver Beto og Heli gennembanket og pint med benzin og ild af bandens bødler. Torturen udøves i et rum, hvor tre børn udtryksløse ser til, og en kvinde laver mad i et køkken ved siden af. Selvom volden er uhyggelig realistisk, og særligt den centrale torturscene overgår alt, hvad der tidligere er lavet af den slags, er der samtidig en sørgmodig menneskelighed i filmene, der utroligt nok også omfatter bødlerne.\nVed at placere de tre børn, der overværer og også opfordres til at deltage i torturen, viser instruktøren Escalante, hvordan volden systematisk integreres i menneskenes liv fra vugge til grav. Porten til Helvede står på vid gab.\nFor filmdokumentarister er kartelkrigen et oplagt, men livsfarligt arbejdsområde. På Netflix kan man stadig se Shaul Schwartz’ »Narcocultura«, der beskriver den mexicanske folkemusik, der hylder nutidens narkokonger, og som giver et indblik i den mentalitet, der får gangsterlivet til at tage sig ud som et positivt forbillede.\nPå den kommende københavnske dokumentarfilmsfestival CPH:DOX vil man kunne se Matthew Heinemans utrolige »Cartel Land«, der følger Dr. Jose Mireles’ græsrodsbevægelse mod kartellerne, men som samtidig viser, at det er så godt som umuligt ikke at lade sig korrumpere i Mexicos altødelæggende krig mod sig selv.\nBjerge af penge\nFlere TV-serier er fulgt trop med at behandle kartellernes virale ondskab, og Netflix-serien »Narcos« er seneste skud på stammen. En amerikansk agent for Drug Enforcement Administration (DEA) er i 1980erne vidne til det colombianske politis kamp mod narkokongen Pablo Escobar.\nMurphys arbejdsgivere i DEA tillader ingen anslag mod deres folk i marken, og da Medellin-kartellet torturerer en amerikansk politimand til døde, svarer USA igen ved at nedskyde og dræbe alle involverede gangstere. Om det så blot er Murphys huskat, der bliver slået ihjel som en advarsel fra Escobar til den amerikanske agent, må kartellet bøde med blod.\n»Breaking Bad« kan ses som et studie i den menneskelige ødelæggelse, der vokser som skimmelsvamp på de pengebjerge, som narkohandlen akkumulerer. Den kræftramte kemilærer Walter White begynder at producere metamfetamin i sit eget laboratorium, og da han derved påkalder sig den mexikanske narkomafias opmærksomhed, er han nødt til at overgå dem med morderisk brutalitet.\nWalter White er prototypen på kartelfiktionens helt, der lever efter den machiavelliske fingerregel, der tilsiger, at når du slår til mod din fjende, skal du slå så hårdt, at du ikke behøver at frygte hans hævn. Bundlinjen er imidlertid, at fjendens ondskab er så omfattende, at den besmitter alle den berører.\nWalter White begynder sin kriminelle rejse »sydpå« for at kunne forsørge sin snart faderløse familie, men han ender med at være værre end kartellernes håndlangere. Og i en af de afsluttende sæsoner afslører han, hvordan indersiden af narkokriminalitetens ondskab kan se ud, da hans kone spørger ham, hvordan det kunne være kommet så vidt. Måske er det forklaringen på, hvordan man skaffer sig håb i de håbløses land.\n»Jeg gjorde det for min egen skyld. jeg kunne li’ det. Jeg var god til det. Og jeg følte mig i live.«


PRESSEMEDDELELSE: Udfasning af FM-radio via kabel-tv skal sætte turbo på bredbåndshastigheden og styrke digital radio i Danmark – Vi underholder Danmark\nPRESSEMEDDELELSE: Udfasning af FM-radio via kabel-tv skal sætte turbo på bredbåndshastigheden og styrke digital radio i Danmark\nPublished by admin on 5. september 2016\nDanskernes efterspørgsel efter lynhurtigt bredbånd kræver tilpasninger af kabel-tv-nettet for at opnå bredbåndshastigheder, der er gearet til den digitale fremtid.\nBFE betragter beslutningen om at omlægge kabel-tv-nettet som en naturlig udvikling for at forberede fremtidens digitale Danmark, da den nye teknologi kræver, at pladsen i kabelnettene prioriteres til bredbånd for at skrue hastigheden helt i vejret. Konsekvensen heraf er, at transmittering af FM-radio via kabelnettet samtidig udfases.\n”Det er sund fornuft og rettidig omhu, at YouSee prioriterer lynhurtigt bredbånd over FM-radio, når hele Danmark alligevel er i gang med at forberede overgangen til digital radio”, udtaler direktør for BFE, Laila Kelp Rasmussen, og tilføjer, at FM-radio alligevel kommer til at lukke ned om ganske få år.\nNæste vigtige skridt i overgangen til digital radio sker allerede om et år, når DAB-formatet ændres til det såkaldte DAB+, så der skabes plads til endnu flere danske radiokanaler. I foråret 2017 vil danskerne opleve en offentlig informationskampagne om digital radio, der har til formål at fremme lytning til digital radio og informere om overgang til DAB+.\nBFE deltager i et bredt branchesamarbejde med Slots- og Kulturstyrelsen, der koordinerer overgangen til digital radio.\nOm digital radio i Danmark\nDer blev i april 2015 indgået en politisk aftale om at fremme digital radio i form af en tillægsaftale til medieaftalen for 2015- 2018. På baggrund af tillægsaftalen blev der den 11. maj 2016 vedtaget en køreplan for udbygning af digital radio, der indebærer, at der slukkes for FM-signalet, når den digitale lytning har opnået en række fastsatte krav, samt at der i 2017 kun vil blive sendt DAB-radio i DAB+-formatet, da DAB+ formatet har kapacitet til flere radiokanaler.\nDer skal ifølge køreplanen for udbygning af digital radio også iværksættes en informationskampagne, som skal fremme lytningen til digital radio og informere borgerne om overgangen til DAB+-formatet.\nLæs mere på Slots- og kulturstyrelsens hjemmeside: http://slks.dk/medier/radio/digital-radio/\nLaila Kelp Rasmussen, BFE: +45 2260 6548\nDenne pressemeddelelsen er desuden udleveret på BFEs pressemøde i Berlin 2. september 2016


Gin-Guide til Aarhus: En gin/tonic, Tak! Gin-Guide til Aarhus: En gin/tonic, Tak!\nGin-Guide til Aarhus: En gin/tonic, Tak!\nSkrevet den 17. januar 2018 kl 16:52\nDet er næppe i 2017 gået nogens næse forbi, at gin og især gin/tonic er blevet populært, uhyre populært endda. Den klassiske kommentar som “Nej, jeg kan ikke lide gin/tonic. Det smager alt for meget af grannåle”, skal man heldigvis lede længe efter nu om dage. Til dem der til stadighed kommenterer sådan, vil jeg vove at påstå, at det er fordi, de endnu ikke har smagt kvalitets gin/tonic, som kan opleves, hvis man vel at mærke besøger de rigtige steder.\nJeg er helt overbevist om, at gin populariteten på ingen måde er en døgnflue, men er kommet for at blive. Ginverdenen er et uendeligt univers af muligheder og smagsnuancer, og heldigvis kan Aarhus byde på op til flere steder, som formår at forkæle gin-elskende aarhusianere med høj, høj kvalitet indenfor området.\nHer er vores 5 anbefalinger, hvis du er på jagt efter en lækker gin/tonic i Aarhus.\nAnbefalingen herfra går til Restaurant FF ved åen. Siden åbningen i slutningen af 2015 har Restaurant FF fungeret som restaurant og cocktailbar. Det er baggårdens lysende perle, da FF er gemt væk og ind i en baggård, hvilket kun er med til at gøre oplevelsen endnu bedre. Som tilfældet er med Sct. Pauls Apothek, er der her tale om en cocktailbar og restaurant og ikke en decideret ginbar. Det til trods, har FF et ganske imponerende ginudvalg på hylderne. Stemningen på FF er fantastisk hyggelig med dunkel belysning og store runde borde. Som ved flere af de andre besøg druknede cocktailkortet ikke i gin/tonic varianter, men med deres sortiment kan de lave gin/tonics til enhver smag primært ud fra gæsternes smagspræferencer.\nVi fik serveret følgende gin/tonic;\nEn engelsk Ableforth’s Batchclub gin med Fever Tree tonic. Som garniture en lang appelsinskal.\nEn ‘The soul of nog’. En Belgisk gin med japansk inspiration og hertil en Thomas Henry tonic. Som garniture var der valgt limeskal samt fritteret limeskal.\nPrisniveauet er 100-140 kroner.\nTelefon: +45 87 32 14 44\nTirsdag og onsdag: 17.30 – 22.00\nFredag og lørdag: 17.30-02.00\nBar Plata, som ligger ovenpå CanBlau og har samme ejer, er den sidste af de 3 barer i Aarhus, som primært profilerer sig på at være ginbarer. Udover gin serverer de også en lang række rom og champagne både i ren form, men også som cocktails. Bar Plata er sofistikeret indrettet med et lounge-agtigt miljø. Selve gin/tonic cocktailkortet er ikke imponerende stort, men med 100+ forskellige gin, kan de lave stort set alt, man som gæst kunne ønske sig. Det kræver blot, at man fortæller, hvilke smagspræferencer man har, og så laves der kvalitets cocktails ud fra dette.\nVi fik serveret følgende gin/tonics;\nEn russisk Barrister gin blandet op med fentimans tonic. Dertil tilsat en stang kanel samt citronskal.\nEn Brickon gin fra Wales blandet op med 1724 tonic. Dertil tilsat en stang kanel og appelsinskal.\nPrisniveauet er 110-130 kroner.\nTorsdag, fredag og lørdag: 15.00 – 02.00.\nHvis man ikke lige ved det, er det nok de færreste, der forbinder Comwell hotellet med en ginbar, men ikke desto mindre er det tilfældet her i Aarhus. Den tilhørende bar på hotellet ‘V Bar’ er nemlig intet mindre end en ginbar. På V Bar går de meget op i bæredygtighed og genbruger skaller og for gamle frugter til at udvinde egne marmelader og sirupper som smagsgivere til deres gin/tonics. De laver hellere end gerne gin/tonics, som ikke står på kortet, og improviserer gerne ud fra gæstens smagspræferencer. Bar V satser dansk og økologisk, og har en ambition om, at have udelukkende danske og gerne økologiske gin på kortet. Udvalget af forskellige gin er 80+, så der er lidt for enhver smag.\nStemningen og indretningen er meget hotel præget, men enormt forfriskende med en ‘anderledes’ hotel bar end de traditionelle.\nEn Copehagen gin med Fever Tree tonic. Som garniture blev der tilsat vaniljesirup og appelsinskræl.\nEn Djøn gin (dansk/økologisk) med Fever Tree tonic. Som garniture blev der tilsat æble/rosmarinsirup og en stilk rosmarin.\nPrisniveau; 95-140 kroner.\nBar V, Comwell Hotel Aarhus\nTelefon: +45 86 72 80 00\nAlle dage fra 12.00 til 23.00 eller længere hvis der er gæster.\nSnakker man gin/tonic, kommer vi ikke udenom Two Socks. Heldigvis! Two Socks er Aarhus’ eneste rene ginbar, der serveres altså ikke andet alkohol end gin. De har, efter flytningen til Klostergade, formået at skabe en helt igennem lækker, rå, nede-på-jorden, hyggelig og autentisk stil og stemning på deres bar. Derudover har de et yderst kompetent personale, som altid er klar til at give gæsterne en helhedsoplevelse af den anden verden. Der eksperimenteres i høj grad, hvilket gør, at man gang på gang bliver positivt overrasket over, hvordan gin/tonic kan smage og serveres. Two Socks har 50+ gin varianter og fungerer udover ginbar også som butik, der forhandler gin og tonic.\nVi fik serveret følgende gin/tonics fra det imponerende cocktailkort;\n‘World best g/t 2016’. En svensk gin ved navn Hernö blandet med Gents tonic. Som garniture var der valgt vaniljestang samt en citronskal.\n‘Red&White’. Den består af 2 gin fra det australske distillery Four Pillars. Deres Four Pillars rare dry gin og deres Four Pillars bloody Shiraz blandet med gents tonic.\nPrisniveauet er 75-200 kroner per cocktail alt afhængig af valget af cocktail.\nTelefon: +45 81 72 17 00\nMandag til onsdag: 13.00 – 22.00\nTorsdag: 13.00 – 24.00\nFredag til ørdag: 12.00 – 02.00\nSct. Pauls Apothek\nUdover at være cocktailbar er Sct. Pauls Apothek også en restaurant, hvor der serveres lækker mad med tilhørende nøje udvalgte cocktails. Indretningen er ret unik, da det er et gammelt apotek, som er lavet til cocktailbar. Indretningen er bibeholdt ift det, det var, hvilket giver en unik oplevelse med den lange, smalle gang og de tilhørende lokaler, hvor gæsterne kan slå sig ned.\nGinudvalget er fint, kreativiteten og fagligheden omkring gin vinder de ikke helt på, men stedet er en oplevelse i sig selv, og så skal man ikke tage fejl af en simpel g/t.\nEn Njord United Natures gin med Fever Tree tonic. Hertil tilsat en limeskal.\nPrisniveauet er 110-150 kroner.\nTelefon: +45 86 12 08 33\nTirsdag til torsdag: 17.30-24.00\nFredag og lørdag: 17.30 – 02.00


Vi tilpasser løbende systemporteføljen, så den understøtter aktuelle forretningsmæssige behov, er opdateret og robust. Det betyder også, at vi løbende udfaser forældede produkter og teknologi.\nVi lægger vægt på at skabe mere værdi af systemerne ved at udbrede anvendelsen af de digitale løsninger til flere offentlige eller selvejende institutioner.\n2. Inddragende kundefokus\nVi leverer digitale ydelser, vejledning og services med kunden i fokus.\nVi søger systematisk indsigt og viden om kundernes forretning, behov og processer. Vi starter og løser vores opgaver med afsæt i brugerens behov, og lægger vægt på, at udvikle vores systemer og ydelser i samarbejde med vores kunder.\nVores ambition er, at kunderne oplever, at systemerne understøtter bedste praksis, er nemme at bruge og giver værdi ved, at brugerne kan løse deres opgaver enkelt og effektivt. Det følger vi op på gennem tæt dialog og målinger.\nKunderne skal opleve, at vores koncepter, ydelser og services er ensartede og sammenhængende, og at de leveres i tæt samspil med Statens Administration og Statens It.\n3. It-sikkerhed matcher det aktuelle trusselsbillede\nVi har et stort ansvar for sikkerheden i de systemer, som vi stiller til rådighed for hele staten. Derfor har vi et kontinuerligt fokus på at håndtere sårbarheder og løfte sikkerheden, så vi matcher trusselsniveauet.\nDet vedrører både beskyttelse af de persondata, som vi har registreret, forretningsmæssige data om staten og i det hele taget at sikre, at vi tilbyder gode og robuste it-løsninger til vores kunder.\n4. Bedre grundlag for dataunderstøttede beslutninger\nVi skaber grundlag for bedre analyser og udnyttelse af data i staten med henblik på at skabe en transparent offentlig sektor.\nMed afsæt i de ledelsesmæssige styringsbehov udstiller vi på en lettilgængelig måde sammenhængende og valide data, som giver et anvendeligt og sporbart overblik over organisationens drift.\nVi skaber rammerne for, at statslige institutioner nemt kan sammenstille de administrative data med egne fagdata, for at give øget indsigt i forretningen.\nVi faciliterer netværk og yder hjælp til selvhjælp, så statslige institutioner udvikler deres evne til selv at arbejde med data. Det vedrører både et mindset om data hos beslutningstagerne, og at ledere og medarbejdere på tværs af den statslige arbejdsplads har rammer, viden og værktøjer til at øge datas kvalitet og til at udarbejde analyser og overblik, som understøtter, at de kan træffe beslutninger på et rettidigt og oplyst grundlag.\n5. Nye teknologier og avanceret brug af data\nVi har fokus på at effektivisere arbejdsprocesser og beslutningsstøtte gennem øget brug af automatisering og kunstig intelligens i de opgaver, som de fællesstatslige systemer understøtter. Det skal frigøre tid og øge kvaliteten i opgaveløsningen, fx i forhold til kontrolopgaver.\nOvervejelser om anvendelse af nye teknologier indgår som et naturligt led i den løbende systemudvikling. Initiativer på dette område indlejres derfor i udviklingsinitiativer for de konkrete systemer, herunder IndFak, Campus og Statens HR.\nVi undersøger mulighederne for at udvikle værktøjer, der understøtter en mere udforskende brug af data, fx til at foretage prognoser og konsekvensanalyser, og til at forebygge misbrug.\n3. Forretningsorienteret it-organisation\n6. Fælles og ensartede metoder, processer og roller\nVi udvikler og anvender fælles processer og metoder, som understøtter en effektiv levering af produkter og ydelser i den rigtige kvalitet. Det omfatter fx processer og metoder for anskaffelser, udvikling, implementering, change management og support.\nVi udvikler og anvender fælles standardskabeloner for de primære leverancetyper. Det omfatter fx udbud, styregruppemateriale, projektrapportering, brugerinddragelse og kommunikation.\nVi har en bedste praksis-model for organisering og standardroller relateret til vores hovedleverancer, fx projekter, anskaffelser og systemforvaltning.\nVores processer og metoder tager afsæt i anerkendte standarder for bedste praksis metoder og processer i en it-organisation, fx SCRUM, ITIL, ISO 27xxx, TOGAF.\n7. Styrket tværgående sammenhæng\nVores arbejde centrerer sig om de forretningsprocesser, vi understøtter – ikke systemer.\nVores ydelser og services er en integreret del af den portefølje af fælles løsninger, som tilbydes af Finansministeriets koncern, hvor Statens Administration og Statens It indgår som leverancepartnere.\nVi etablerer og udvikler systemer med afsæt i en veldefineret enterprise- og dataarkitektur. Derved sikrer vi både den bedste forretningsunderstøttelse og en robust systemportefølje.\nVi udvikler kompetencefællesskaber, produkter og processer i faglige netværk på tværs af forretningsprocesser og systemer.


Sarde in saor - sursøde sild på italiensk - Råvarecirkus.dk\nServes: 30 min\n250 gram sardiner\nOlie itil stegning\nSkær løg i tynde skiver og steg dem i olie på en pande ved lav varme sammen med laurbærbladene. De må endelig ikke brune, men bare langsomt blive søde og møre. De er færdige efter ca 10 minutter. Smag til med salt og peber.\nTag løgene af varmen og læg dem i en skål. Hæld eddiken over og lad løgene køle af i eddiken.\nBefri sardinerne for skæl og træk hoved og indvolde af. (Lad halen sidde på) Skyl dem godt i rindende vand.\nÅbn sardinerne som en bog og tryk rygbenet ned med hænderne. Vend fisken om og fjern nu rygbenet. Dup fisken tør.\nVend sardinerne i mel og steg dem i rigeligt olie på begge sider til de er gyldne og sprøde. Læg dem på fedtsugende papir og afkøl dem helt.\nForsøg ikke at spise for mange af de nystegte og meget appetitlige sardiner, mens du venter på, at de køler af.\nNår det hele er kølet af lægger du et lag løg i bunden af en lille skål. Drys med lidt rosiner og pinjekerner og læg fisken ovenpå. Slut af med de sidste løg og lidt flere rosiner og pinjekerner.\nLæg film på og sæt skålen på køl natten over.\nSpises med godt brød.\nSavoiardi - Hjemmelavede ladyfingers


Ratatouille - Fransk atmosfære i køkkenet\nRatatouille er en fransk ret, der er rig på smag, og som indeholder en masser grøntsager. Så hvis du savner en opskrift der er fyldt med lækre grøntsager, og som smager lækkert og ser indbydende ud? Så er svaret ratatouille, en klassisk fransk sammenkogt ret som består primært af aubergine, squash, løg og tomater. Det er en simpel men skøn ret, som ikke tager al din tid og ser indbydende ud. Ratatouille er faktisk en klassiker i det franske køkken, og med denne ret får du en dejlig fransk atmosfære i dit køkken.\nOm vinteren er det lækkert med varme retter og ikke mindst smagfulde grøntsagsretter, derfor bør du tage et kig på ratatouille. Retten er fuld af smag, og så går den nemt til fisk og diverse kødretter, se tilbehør til ratatouille, og den kan også laves som en selvstændig vegetarisk ret. Den vil desuden også være perfekt som tilbehør til sommerens grill.\nEn anden måde denne franske klassiker kan tilberedes på er ratatouille i filodej, hvor ratatouille anrettes i filo skåle og serveres med ris som tilbehør. Ratatouille kan bruges i mange forskellige sammenhænge, den kan også anrettes som fyld på aubergine se aubergine fyldt med ratatouille.\n(Ratatouille i filodej)\n(Aubergine fyldt med ratatouille)\nFlere opskrifter fra det franske køkken\nLeder du efter flere opskrifter fra det franske køkken? Herunder er nogle opskrifter:\nFransk valnøddebrød kan også spises med ratatouille\nDu kan finde mange flere opskrifter fra det franske køkken i vores store database her på hjemmesiden.


Minimalismen trender i de skandinaviske hjem - Trendsonline.dk\nredaktionen12. juli 2018Sponsoreret indhold\nudgivet den 12. jul, 2018 på 7:48 am 18. juli 2018\nFølger man diverse bolig- og interiørblogs, kan man se et gennemgående tema i forhold til indretning. Det er netop den minimalistiske stil, som er yderst populær at indrette efter, særligt i de skandinaviske lande. Vi bringer herunder kort om minimalismens oprindelse samt gode råd til, hvordan man indretter efter den populære stil.\nMinimalismen er først og fremmest kendt inden for billedkunsten, hvor den fremstod i 1960’erne som modsvar på den abstrakte ekspressionisme, der i en årrække forinden, gjorde sig meget populær. Minimalismen går ud på, som navnet lyder, at minimere. Minimalismen er efterfølgende blevet integreret i blandt andet musikken, hvor der fokuseres på gentagne lyde og mønstre – og heraf ensformighed.\nEfterfølgende har også modeverdenen ladet minimalismen integrere som stilart. Udtrykket ”Less is more” bruges i flæng af modeentusiaster verden over, når de ønsker et enkelt outfit, som fortsat har en bemærkelsesværdig udstråling.\nMinimalismen rykker ind i hjemmet\nMinimalismen har gjort sit indtryk på forskellige områder, som nævnt ovenfor, hvor også bolig og interiør er blevet grebet af stilen. Mange bloggere, som interesserer sig for bolig og interiør, giver deres bud på forskellige indretningsmuligheder. Minimalismen har samme udgangspunkt, men derfor betyder det ikke, at alle der følger denne stil, ender med samme indrettede hjem. Der er nemlig forskellige måder at tilgå minimalismen på, hvorfor de mange bloggere byder på forskellige udgaver af denne stilart. Ønsker man at indrette efter den minimalistiske stil, skal man blot sætte sig foran skærmen, foretage søgninger inden for minimalisme og indretning, og så lade det hurtige bredbånd virke, til der kommer forskellige bud på indretning. Heraf kan man finde den tilgang til minimalismen, man finder mest interessant – eller man kan lave en personlig kombination af flere.\nProjekt ’minimalistisk hjem’\nNår man har planlagt sit kommende minimalistiske hjem ud fra boligblogges bud hertil, er der ikke andet for end at starte. Er man lejer i en lejlighed, er der dog regler, man skal overholde i forbindelse med udlejers krav. Har man eget hjem, har man lidt større rådighed over, hvad der må ændres. I eget hjem kan ’projekt minimalistisk hjem’ grundfæstes bedre, da man har muligheden for at ændre grundlaget for hjemmet. Det gør sig gældende i forhold til blandt andet gulvet. For en fuldført minimalistisk stil, kan man omlægge gulvet, så det passer til stilens karakteristika. Der er to særligt populære bud på, hvordan et gulv kan anlægges i forskellige twist til minimalismens fordel. Det ene bud består af gulve i lyst træ og store flader, som er den mest udbredte måde at tilgå minimalismen på. Det andet bud fremstår mere eksklusivt og er i form af marmor, som giver en særlig twist til den minimalistiske stil.\nNår det kommer til væggene, skal disse gerne fremstå så neutrale og afdæmpede som muligt. Som oftest må man gerne male i sit hjem, selvom man er lejer, hvorfor dette er relevant for både lejere og ejere. Det kan være et større projekt at male, men med det rette malergrej, stiger og lignende, skal man nok kunne klare både vægge og loft selv.\nNår man har sørget for gulve og vægge, har man anlagt grundlaget for et minimalistisk hjem. Derefter kommer man til indretningen, som ikke må bære præg af unødvendige ting, som pynt og nips. Man skal hele tiden tænke ”Less is more” – ellers har man altid muligheden for at vende tilbage og søge inspiration på en af de mange boligblogs, som er inspireret af minimalismen.\nredaktionen 12. juli 2018\n4 måder du kan finde ud af hvem der ringer med ukendt nummer


Dansk Outlet Rabatkode 2021 - Se seneste december rabatter og tilbud\nRabatPower.dk > Dansk Outlet Rabatkode\nDansk Outlet Rabatkode - 2021\nBrug vores seneste Dansk Outlet rabatkode, køb du handle online hos Dansk Outlet. Rabatpower kontrollere helt tiden vores rabatkoder, så du er altid sikker på en rabatkode der virker. På denne måde kan du, hurtigt og enkelt, spare penge !\nDet eneste du skal gøre er at , klikke på “VIS RABAT”, så kopiere hjemmeside automatiske rabatkoden. Denne kode kan du bruge, når du bestiller varer hos Dansk Outlet. Nemmere bliver det ikke at spare penge 🙂\nBrug vores Dansk Outlet Rabatkode og spar penge\nDet er sikkert, nemt og meget simpelt at spare penge, når du bruger vores Dansk Outlet rabatkode.\nRabatpower.dk indholder også andre rabatkoder til mange andre danske netbutikker , end kun Dansk Outlet, her kan vi nævne Holmris B8 online hvor du også kan spare penge.\nSådan bruger du vores rabatkoder til Dansk Outlet\nDet er ikke svært, at bruge vores rabatkoder til danskoutlet.dk.\nDet næste skridt er at kopiere koden, og derefter sætter du koden ind på betalingssiden hos danskoutlet.dk\nKan du stole på rabatkoder fra danskoutlet.dk og rabatpower.dk\nDu kan altid kigger på Trustpilot.dk og se hvilken anmeldelser Dansk Outlet har fået af tidligere købere. At have en god vurdering på Trustpilot, er en god indikation på om du kan stole på webshoppen. Husk, at alt over 4 stjerner er godt.\nDansk Outlet kontakt information\nHjemmeside : https://www.danskoutlet.dk/\nEmærket.dk : https://certifikat.emaerket.dk/danskoutlet.dk\nMail : kundeservice@danskoutlet.dk\nAddresse : DanskOutlet.dk – Eli Christensensvej 53 – 7430 Ikast\nTelefon : +45 53 36 28 74\nInstagram : https://www.instagram.com/danskoutlet/\nFacebook : https://www.facebook.com/ShopOutlet/?\nRabatpower.dk opdaterer dagligt med de seneste Dansk Outlet kuponer og tilbud. Vi finder altid de seneste Dansk Outlet rabatkode og tilbud, som du kan spare penge på, når du handle online hos Dansk Outlet. Brug Dansk Outlet Rabatkuponer og promoveringskoder ved kassen i webshoppen, for at gøre brug af vores rabatter og tilbud.


Kort og andet godt: september 2011\nJeg er vild med mine stempler - og investerer tit i nye. Så glider de gamle lidt i baggrunden og det er jo egentlig synd.\nEt af mine nye stempelsæt er et drønlækkert doilies-sæt fra Martha Stewart Crafts.\nFor et par timer siden sad jeg og skulle bruge et julestempel, men synes ikke rigtig jeg kunne finde det, jeg gerne ville ha'. Så fik jeg en idé om at sammensætte en doily og et gammelt julestempel.\nFørst stemplerne som de ser ud i original:\nJeg klippede stemplerne ud. Julestemplet blev klippet ud som en cirkel med tekst uden ramme. Det limede jeg ovenpå doily-stemplet - og så vupti - var et nyt julestempel lavet.\nJeg synes, det er blevet rigtig flot.\nRigtig god fredag aften og 1000 tak for kik og kommentarer.\nIndsendt af Jytte kl. 19.26 8 kommentarer:\nJulekort- og pakker i september\nJeg har stadig ikke let ved at finde julehumøret frem - slet ikke når weekenden har budt på det skønneste sensommeragtige vejr. Alligevel har jeg fået taget lidt hul på alle de julekalender-lege, som jeg har fået meldt mig til på Scrapsisters.\nJeg har også fået lavet et enkelt julekort - i meget enkel stil.\nJeg er ikke vant til at lave så enkle kort og har lidt svært ved at "tage det til mig", men måske er det ikke helt tosset endda. Ved ikke helt hvorfor, men jeg synes der er et eller andet amerikanks jul over det.\n1000 tak for kik og kommentarer - og fortsat god søndag.\nIndsendt af Jytte kl. 17.59 14 kommentarer:\nWeekend og udfordringer\nSå blev det weekend ..\nI torsdags var der scrapklubaften hos www.scrapsisters.dk - og jeg fik lavet et kort efter skitse.\nJeg arbejder for det meste ud fra fri fantasi - og det med at arbejde efter faste rammer er en udfordring for mig. Rigtig sjovt at prøve.\nI går fik jeg en anden udfordring. Jeg har fået en bestilling på et kort til en mand, som fylder 70 år og som går højt op i lystfiskeri. Skal lige en tur i sønnens fiskekasse og fedte mig til lidt materialer.\nIndsendt af Jytte kl. 11.04 8 kommentarer:\nPIF, gips-gaze og stempler\nI lørdags trak jeg vinderne af min PIF - de er:\nVinderne har fået besked på Scrapsisters :o) Så nu kan de bare gå og glæde sig til en lille pakke - sådan lige pludseligt :o)\nSommetider skal der eksperimenteres lidt. Det har jeg så gjort her, hvor jeg har lavet en gipsafstøbning af et stempel.\nNu skal der eksperimenteres lidt med julestempler - og så må tiden vise, hvad der kommer ud af det.\nFortsat god aften og tak for kik og kommentarer :o)\nIndsendt af Jytte kl. 21.00 4 kommentarer:\nEtiketter: Lidt af hvert, PIF\nShabby Chic eller vintage ??\nJeg har forelsket mig i det romantiske old fashion look. De sidste par aftener har jeg hygget mig med et kort i smukke, lyse farver. Inspirationen er endnu en gang fundet på Pinterest.\nTror jeg har ramt Shabby Chic-stilen for allerførste gang. Jeg har lavet mange vintagekort, og har tit tænkt på hvad forskellen er i Shabby Chic og Vintage. Personligt synes jeg det er rigtig svært at definere, men især farverne i dette kort, får mig til at tænke Shabby-chic.\nJeg har brugt papir fra MME, Stella Rose som er flosset ganske let i kanten og sværtet med Distress Ink i Tattered Rose og Vintage Photo. Blonden og knapperne er genbrugsfund. Tagget er pyntet med ægte nodepapir, et stykke bred blonde og et hjemmelavet bånd. Den runde blomst har jeg selv lavet med tyl og silkepapir i flere lag. Sjovt nok synes jeg ikke knapperne er så smukke i sig selv, men som helhed på kortet synes jeg, de bliver rigtig smukke.\nHer ses kortet indeni. Det lille tag er pyntet med stempel fra www.hobbyboden.dk .\n1000 tak for kik og kommentarer - og fortsat god onsdag.\nIndsendt af Jytte kl. 18.05 9 kommentarer:\nJulesokker og varme knus\nI dag har jeg igen ladet mig inspirere af et kort set på Pinterest. Julesokkerne kunne jeg bare ikke stå for og måtte prøve at lave min egen udgave af et julesokke-kort.\nDen glitrende baggrund er et stykke tapet, som får mig til at tænke på sne og vinter. Stemplet er nyt og fra www.anjashobby.dk - de små hjerteknapper er også fra Anja. De små julesokker er klippet i hånd - også de små stykker på hæl, fod og skaft. Bagefter har jeg tegnet snydesting på. Sokkerne hænger løst på et stykke rødt broderigarn.\nJeg har lavet sokker til i alt 3 kort, så det er bare at fortsætte lidt med pillearbejdet, som faktisk også er rigtig hyggeligt.\nDer er stadig tid til at nå min PIF, hvis du har lyst http://jytteskortoggodt.blogspot.com/2011/09/julekort-og-pif.html\nRigtig god søndag aften og 1000 tak for kik og kommentarer.\nIndsendt af Jytte kl. 19.54 5 kommentarer:\n4 fluer med 1 smæk\nEn kollega bestilte et par vintagekort af mig, - og det ene fik jeg færdigt i aftes. Samme kort deltager i hele 3 udfordringsblogs, hvilket var utroligt sjovt at arbejde ud fra. Hver blog har jo nogle krav, som skal opfyldes - og det måtte jeg jo få flettet ind i kortet på bedst mulig vis.\nHos http://sukkersott.blogspot.com/ løses opgaven med at bruge digitalt stempel ved den lille billet med "tillykke" på.\nHos http://papirdokkene.blogspot.com/ har jeg løst opgaven ved at bruge 2 forskellige punches. Den lille sommerfugl (af ukendt mærke) og de 3 små blomster (retropunch).\nHos http://vintageudfordring.blogspot.com/ lyder udfordringen på at bruge metal i sit bidrag. Her har jeg pyntet sløjfen med en metalblomst fra et gammelt smykke - og har sat et par metal-pyntenåle i også.\nDen smukke blonde er hentet i en genbrugsbutik, båndet har jeg selv lavet og både gren og den fine perleswirl har jeg vundet mig til. Jeg har brugt Distress Ink, vintage photo og Crackle accents for at fremhæve det gamle look.\nNu håber jeg kortet bringer glæde både hos kollegaen, modtageren og på de 3 udfordringsblogge.\nHusk du stadig kan nå at være med i min PIF http://jytteskortoggodt.blogspot.com/2011/09/julekort-og-pif.html\nRigtig god weekend og 1000 tak for kik og kommentarer.\nIndsendt af Jytte kl. 09.13 9 kommentarer:\nJulekort og PIF\nJeg har lavet endnu et julekort med knapper. Denne gang har jeg forsøgt mig med en krans af knapper.\nDen røde snor, guldstjernen og den lille charm er fra min første vandrepakke. Jeg har et lidt sjovt forhold tl de her jule-knappekort. Kan ikke helt finde ud af, om jeg kan li' dem eller ej, men de er rigtig sjove at lave - og det er vel det vigtigste.\nNu har jeg flere steder på blogs og Scrapsisters stødt på budskabet "Pay it forward" (PIF). Et budskab som stammer fra en film af samme navn. Desværre har jeg ikke set filmen, men har læst lidt om, hvad der gemmer sig bag dette meget smukke budskab. Det handler i sin enkelthed om at glæde 3 personer inden for 365 dage , som så (forhåbentlig) selv glæder 3 personer - som så igen glæder 3 personer .. osv osv .. Glæden vil sprede sig som ringe i vandet.\nSynes det er sådan en dejlig tanke, så jeg vil starte min egen PIF.\nHvis du lægger en kommentar på dette indlæg, deltager du i lodtrækningen om at blive en af de 3 personer, som jeg vil glæde. Jer som bliver udtrukket vil jeg inden for det næste år sende en lille scrap-gave. Håber så at i vil fortsætte legen på jeres blog og derved hver især skabe glæde for andre.\nDu kan kommentere indtil lørdag den 17/9, hvor jeg ved lodtrækning finder de 3 heldige.\nBilledet har jeg lånt på nettet, håber det går an, - når nu det gælder om at glæde hinanden.\nRigtig god og næstekærlig fredag aften <3\nIndsendt af Jytte kl. 17.26 12 kommentarer:\nEtiketter: Julekort, PIF\nMasser af scrap - nyt og gammelt, vundet og købt ...\nSom de fleste scrappere elsker jeg nye legesager. Denne uge har posten været her med pakker 2 gange ;o)\nI går en skøn pakke fra www.anjashobby.dk\nJeg handler tit hos Anja og hver gang er det en fornøjelse. Denne gang var det de smukke julestempler, jeg bare måtte eje, men ups .. så var der pludselig lidt andet der også fristede. De lækre baubles fra Prima er bare så fine ... fortryder at jeg ikke snuppede en ekstra pakke. Nå, men kan se, der er nye varer i butikken igen i dag, så ... måske jeg fristes igen ;o)\nJeg er igen med i et par vandrepakker - den ene med vintageting. Det går lidt sport i at rende rundt i byens genbrugsbutikker og finde vintage-lækkerier. I går fik jeg en god høst for bare 40 kr.\nBlonder, bånd, feston, garn og knapper. Bemærk de fine, gamle trådtrisser af pap. De er bare så fine.. Posen med knapper vejer mere end 400 g. Den ferskenfarvede blonde er købt på QXL - alt det andet fundet på 10 minutter i en genbrugsbutik.\nI dag var der sørme også pakke til mig. Min gevinst fra www.scrapidetjyske.dk Wow, siger jeg bare!! Det er totalt lækre sager !!\nHer er både virkelig lækkert papir, 3 glimmermists, smukke bånd, fine stempler, lækkert bling og 3 dies (hmmm ... men jeg har jo ingen Big Shot !! - endnu... ). Der oveni skal lægges 2 billetter til Scrap i det Jyske, 3. marts 2012. Har inviteret en kær veninde - og håber at møde nogen af mine søde scrapsøstre også den dag. Glæder mig allerede.\nNu vil jeg kikke og ae de dejlige sager .. og måske lade mig friste lidt mere hos Anja :o)\nRigtig god aften og 1000 tak for kik og kommentarer.\nIndsendt af Jytte kl. 17.07 8 kommentarer:\nJulekort med knapper\nDet går lidt langsomt med at komme i gang med julekortene, men nu har jeg da lavet 3 i år :o)\nI går aftes lod jeg mig inspirere af de mange smukke kort som jeg har pinnet mig frem til. Det blev til det her knappe-julekort. Synes selv det er mere specielt end kønt, men det var til gengæld sjovt at lave.\nDe små hjerter ovenpå knapperne er plastikhjerter, jeg fandt i Tiger for nogle måneder siden og de små gennemsigtige "perler" har jeg fået i min første vandrepakke.\nRigtig god tirsdag og 1000 tak for kik og kommentarer :o)\nIndsendt af Jytte kl. 07.11 12 kommentarer:\nUdfordring hos Card and Scrap\nDenne uges udfording hos http://pictureandscrap.blogspot.com/ er at lave et tag.\nJeg var så super heldig at vinde sidste udfordring, så naturligvis har jeg lyst til at lege med igen.\nDa jeg først fik begyndt på mit tag, havde jeg virkelig svært ved at lægge det fra mig igen. Det har været en rigtig sjov udfordring - og jeg har ladet lillepigen indeni gå amok i bling :o)\nSløjfen er lavet i mit hjemmelavede bånd og det store bling-vedhæng er et stykke af gammelt halssmykke. Der er brugt glimmermist både på selve tagget og på rammen omkring motivet. Sommerfuglens vinger er dobbelte - og pyntet med stickles. Et par deco-nåle, en gammel knap i perlemor, blomster- og hjertepynt i sart grøn og et lille stykke blondebånd ... jo, her blev der ikke sparet på pynten.\n1000 tak for kik og kommentarer - og rigtig god søndag :o)\nIndsendt af Jytte kl. 09.42 13 kommentarer:\nSå fik jeg lavet årets første julekort. Det er lidt svært at få begyndt på julen allerede nu, men jeg skulle gerne lave omkring 25-30 julekort, så det er ikke et spor for tidligt at komme i gang.\n1000 tak for kik og kommentarer - og fortsat rigtig god lørdag.\nIndsendt af Jytte kl. 13.07 2 kommentarer:\nUdfordring hos Kreativ Hobby, Norge\nJeg deltager i septemberudfordringen Blonder og bling\nhttp://www.kreativhobby.blogspot.com/ med dette kort.\nDet er et fødselsdagskort lavet til en meget kær veninde. Her er brugt både en rigtig blonde og en bred papirsblonde. Der er pyntet med bling i form af perlemorsfarvede halvperler og hjerter. Teksten er embosset med sort embossing med glimmer i.\nIndsendt af Jytte kl. 12.06 7 kommentarer:\nSommeren var her bare ikke rigtig i år, så jeg synes det er alt for tidligt kalenderen siger efterår.\nJeg sad i aftes med mit nye papir fra My Mind's Eye, Stella Rose og nænnede næsten ikke at tage hul på blokken. Fandt et stykke Graphic 45 som baggrund og fandt et smukt stykke papir fra MME, som bare matchede så fint dertil.\nRigtig god septemberdag og tak for kik og kommentarer.\nIndsendt af Jytte kl. 07.30 6 kommentarer:


Premium komposit hegn vs. Budget komposit hegn\nDet kan være lidt af en jungle, når man som kunde skal ud og købe et komposit hegn. Oftest ligner hegnene hinanden ved første øjekast. Her stopper sammenligningen så også, da der er meget stor forskel på både prisen og kvaliteten af produktet. Vi har valgt at dele vores komposithegn op i 3 kategorier: Premium, Standard og Budget. De tre typer er delt op efter kvalitet, hvor Premium er klart det bedste. Derefter kommer Standard og til slut Budget-udgaven.\nPremium komposit hegn:\nPremium komposit hegn er for dem, som er villig til at give noget ekstra for at få en bedre kvalitet samt et produkt med lang levetid. Man får tykkere og dermed stærkere kompositbrædder, som ikke giver sig så let, som andre komposithegn på markedet. Det betyder altså at det vil bue en lille smule, i takt med at det bliver udsat for sol og varme, men slet ikke lige så meget som de billige budgetmodeller på markedet. Med et Premium komposithegn får man et hegn, som vil stå pænt og nydeligt i mange år. Dvs. at hvis man allerede ved at man skal blive boende et sted i mere end 10 år, giver det rigtig god mening at investere det ekstra nu, i forhold til at skulle ud og købe et nyt hegn allerede efter 7-10 år. Man skal altså se det som en langtidsinvestering, som i det lange løb kan vise sig at være noget billigere end at skulle ud og købe Budget- eller Standard hegn flere gange. I forhold til formstabiliteten skal man forvente begrænset udsving sammenlignet med budget og standard modellerne. Det som man kan gøre for at forhindre større udsving, er at bytte rundt på kompositbrædderne så de udligner sig så de sider der har været udsat for meget sol kommer til at være på skyggesiden. Alternativt kan man købe en bundskinne, for at skabe endnu mere stabilitet. Der vil dog stadig aldrig være 100% formstabilitet. Ved vores Nice og Korfu Premium hegn er der rullet en fin træstruktur på brædderne under produktionen. Træteksturen giver brædderne en mere naturlig finish, hvilket rigtig mange kunder er interesserede i. Man skal dog være opmærksom på at træteksturen over tid kan fortage sig, alt afhængig af hvor udsat for vejr og vind hegnet nu er.\nFordele ved et Premium komposithegn:\nEkstra forstærkede vægge og kamre i brættet\nGalvaniserede stolper fra Europa (høj kvalitet som ikke ruster let)\nLang forventet levetid 15-25år (afhænger selvfølgelig af vind og vejr og hvor udsat det står)\nForstærket fer og not i brættet (så det er meget mere stabilt i stormvejr, samt når solen varmer brættet op om sommeren)\nUlemper ved et Premium komposithegn:\nEt Premium hegn er dyrere end komposithegn fra både Budget- og Standard-serien\nMan skal som ved alt komposithegn forvente udsving i formstabiliteten alt afhængig af hvor udsat et sted det står. Mere sol = større udsving\nHos jmkiil.dk får vi færre henvendelser fra kunder der har købt denne type hegn, da deres Premium hegnsløsning holder i rigtig mange år 😉\nStandard komposit hegn:\nVed køb af vores Standard komposit hegn går man nogle trin op i forhold til kvaliteten. Her er kompositbrædderne oftest blevet lidt stærkere og mere robuste. Det vil sige en længere levetid, samt længere tid hvor det står pænt, i forhold til et Budget komposithegn. Her kan man forvente en levetid på op til 10-15 år. Et Standard komposithegn henvender sig altså til de kunder, som ikke vil gå alt for meget på kompromis i forhold til kvalitet, men hvor prisen stadig spiller en rigtig stor rolle.\nFordele ved et Standard komposithegn:\nLængere forventet levetid end en Budget komposithegn (afhænger selvfølgelig af vind og vejr og hvor udsat det står)\nBilligere end et Premium komposithegn\nHenvender sig til den prisbevidste kunde, som ikke vil gå helt på kompromis med kvaliteten\nUlemper ved et Standard komposithegn:\nKompositbrædderne vil efter en periode i solen begynde at bue\nKortere levetid i forhold til Premium-serien\nBudget komposit hegn:\nDette hegn er et prisbilligt komposit hegn, som man ofte kan finde rundt omkring i diverse byggemarkeder. Til prisen er hegnet rigtig fint. Hegnet er ofte karakteriseret ved at kompositbrædderne er meget tynde, og der er sparet på materialet i det hele taget. Det kommer til udtryk ved at brædderne vil bue en del, når det bliver udsat for vind og vejr. Især varmen fra solens stråler, har stor indflydelse på hvordan brædderne vil arbejde. De medfølgende galvaniserede stolper er oftest fra Kina, og galvaniseret på en anden måde end vi kender det fra Europa. Det er dog umuligt at se, hvordan disse er galvaniseret når man køber dem. Dette kan man først se efter en årrække, hvor de vil begynde at ruste.\nFordele ved et Budget komposithegn:\nYderst prisbilligt (til den meget prisbevidste kunde)\nMan kan få flere flotte Budget komposithegn\nUlemper ved et Budget komposithegn:\nDe galvaniserede stolper vil med tiden begynde at ruste (oftest dem fra Kina)\nKort levealder (forventet levealder 7-10 år) (afhænger selvfølgelig af vind og vejr og hvor udsat det står)\nMan skal forvente at kompositbrædderne efter en kortere periode ude i solen begynder at bue meget\nHos jmkiil.dk synes vi, at der skal være et komposithegn for enhver kunde, så derfor har vi i vores sortiment både Premium, Standard og Budget komposit hegnsløsninger.\nNice og Korfu komposit hegn er vores Premium løsning, hvor kvaliteten og holdbarheden har været i fokus. Dette er et produkt vi med stolthed kan sælge. Hegnet er til dem, som ønsker det bedste og ikke vil nøjes. Disse hegn er meget stærke, og har en lang levetid. Premium komposithegnene er dem som vi sælger klart flest af, og det er altid personalets umiddelbare anbefaling.\nKos, Amsterdam, Oslo, og Stockholm er nogle af vores Standard komposit hegn, hvor man ligger på en middel karakter med pil op. Disse hegn er rigtig flotte og har en væsentlig længere levetid set i forhold til Budget modellerne. Rent prismæssigt så ligger Standard modellerne meget tæt på vores Premium modeller.\nArtura og Norway er nogle af vores Budget modeller indenfor komposit hegn. Her er prisen det absolutte omdrejningspunkt. Det er ideelt til dem, som gerne vil have et vedligeholdelsesfrit hegn til billige penge, og som kan leve med at kvaliteten ikke er i top, samt kortere levetid på 7-10 år på produktet.


Coronasmitten løber løbsk - nu lukker skole i en hel uge - Nyhed24.dk\nCoronasmitten løber løbsk – nu lukker skole i en hel uge\nGrundet et voldsomt smitteudbrud, samt flere med symptomer, har Randers Lille Skole valgt at lukke ned i den kommende uge\nDet oplyser skolelederen Peter E. Knøss til TV2 Østjylland.\nHan fortæller, at man har set det som den eneste mulighed, at lukke skolen, grundet for mange krydsrelationer, og for mange nye smittede.\nEn mail er derfor blevet sendt ud til eleverns forældre, i forbindelse med valget om at lukke skolen ned i den kommende uge. Brevet starter således:\nDerfor vil skolens elever modtage fjernundervisning i den kommende uge.\nDet er blandt andet 4. og 6 klasse, som har været hårdt ramt af smitte, og flere elever og medarbejdere venter svar på deres coronatests.\nLæs også LIGE NU: Dele af københavn og omegn uden vand\nDog havde lederes af Randers Lille Skole, som udgangspunkt ikke regnet med, at det lige var denne skole der ville komme sådan et voldsomt antal smittede på.\nPeter E. Knøss fortæller nemlig at alle klasserne har været helt adskilt, og at skolegården har været delt op, samt er der blevet vasket hænder flere gange om dagen, og oplyser:\n”Vi har nok været duksen i klassen, fordi vi har været meget skarpe på retningslinjerne og har faktisk været lidt forargede over, hvordan det foregår andre steder. Og så rammer det alligevel her. Det er rigtig træls.”\nOg fortsætter med at fortælle:\n”Det kan bruges som et signalement for, at alle kan blive ramt, og at det er svært, hvis man først får virussen indenfor dørene.”\nSkolen har løbende rådført sig med Styrelsen for Patientsikkerhed og Undervisningsministeriet. Det skriver B.T..\nKilde: TV2 Østjylland, B.T.\nPolitet efterlyser 55-åri... 2.197 visninger\nSå mange er døde af covid... 1.391 visninger\nStor brøler: mere end 200... 1.377 visninger\nLIGE NU: Pressemøde ̵... 862 visninger


Forside Videnscenter Lineære fuger Samlinger i brandadskillende bygningsdele\nDet er synd at overse samlingerne i de brandadskillende bygningsdele, for de udgør en væsentlig del af den passive brandsikring.\nSamlinger i brandadskillende bygningsdele bliver ofte overset og det selvom disse er en væsentlig del af den passive brandsikring. Manglende brandfuger, kan udgøre en væsentlig risiko for sikkerheden i byggeriet.\nLøsninger til brandsikring af fugerne, har til formål at sikre, at der ikke sker svækkelser i overgange mellem de brandadskillende bygningsdele. Det kan eksempelvis være i overgange mellem gipsvægge og betondæk, betondæk mod gennemgående betonvægge el.lign.\nVigtige parametre, når man projekterer\nNår man projekterer og udfører fuger i brandadskillende bygningsdele, er der flere væsentlige parametre der skal tages højde for. Først og fremmest skal løsningen være brandprøvet iht. EN 1366-4 og klassificeret efter EN 13501-2 for den krævede brandmodstandsevne.\nAndre vigtige forhold at holde sig for øje, kan være:\nKrav til flexibilitet\nOmkringliggende konstruktioner (Gips, beton, træ mv.)\nDertil kommer, at der findes mange forskellige løsninger som fugebånd, tætningslister, akrylfuger, polymerfuge og brandplader.\nFugebånd, tætningslister og silikone vil ofte med fordel kunne anvendes ved fuger hvor der kræves høj flexibilitet mellem i konstruktioner af murværk og beton. Mens akrylfuge og løsninger med brandplader med fordel vil kunne anvendes i fuger i gips, murværk, beton og træ, eller hvor kravet til fleksibilitet ikke er afgørende.\nNogle løsninger kan udføres énsidet mens andre skal udføres tosidet for at opfylde det ønskede brandkrav.\nSøger du en dokumenteret løsning til dine brandadskillende bygningsdele, så tag fat i os på 76 24 48 00. Vores Brandtekniske rådgivere guider dig sikkert gennem processen.\nFlexibelt polyurethanbaseret fugebånd, der ekspanderer 8-10 gange under brandpåvirkning, til konstruktioner med stor bevægelse.\nBrandfugemasse, udviklet til brandtætning af samlinger mellem typer af konstruktionselementer herunder beton- og gipskonstruktioner.


Australien får deres første R18+ spil. • Eurogamer.dk\nAustralien får deres første R18+ spil.\nMen de må vente længere på at få et godt R18+ spil.\naf Mads Madsen Publiceret 11/01/2013\nAustraliens første R18+ spil bliver Ninja Gaiden: Razor's Edge til Wii U.\nDet er et vendepunkt for landet, som indtil den 1. januar 2013 ikke har tilladt spil som var beregnet til voksne.\n"Det er fantastisk at australske voksne endelig har adgang til computerspil som er lavet specifikt til voksne, efter at have arbejdet i 10 år med regeringen, familier, firmaer og det bredere fællesskab om at få introduceret en R18+ katagori," fortæller Ron Curry, chef for Interactive Games & Entertainment Association.\nDet e bare en skam at deres første R18+ spil ikke er et bedre spil. Ifølge vores engelske søstersite, Eurogamer.net's anmeldelse er spillet ikke specielt imponerende, på trods af at være bedre end Ninja Gaiden 3.


Laser gik galt! | Hud | Joy K Petersenn Laser gik galt! – Joy K Petersenn\nKvinder må godt, mænd må ikke? Eller hvordan?\nHey beautys. Jeg faldt Idag over et opslag i international hyggegruppe på fb, hvor en f\nFor længe siden var jeg med min mor på besøg hos en klinik. Der opdagede de under besøget at noget var galt med mine kæber, jeg havde forinden fået en laser behandling af ansigtet. På klinikken sagde de at jeg havde slemme ødem dannelse i begge kæbepartier og skulle tilses af læge.\nLøbende havde jeg sendt billeder til den tidligere klinik netop af hævelserne. Hvilket receptionisten skrev tilbage hver gang, at det var normalt. Jeg blev lovet opkald, men fik dem først 7 dage efter, fordi jeg skrev om jeg var glemt? Har stadig alle beskederne.\nJeg fik ingen creme med til efter behandling , og fik at vide jeg skulle bruge alm fugtighedscreme ovenpå det her?\nJeg skreg af smerte! Fandt ikke nogen creme der ikke sveg og brændte. Måtte ned på apoteket og få hjælp og de sagde jeg burde have fået efterbehandling med hjem i form af creme.\nJeg endte med at hæve helt op og fik at vide det var normalt. Mine kæber var slemme som her på billedet. Lignede en pære.\nEn dansk læge sagde jeg skulle have været på vanddrivende medicin, der gik længe før jeg fik udskrevet medicinen fra klinikken der udførte behandlingen. Jeg ventede 3 uger uden noget svar, andet end receptserver var nede i de 3 uger. Og til sidst fik jeg pillerne oppe på tidl.klinik. Men der var det for sent. Jeg skulle så have en creme, da piller ikke hjalp. Den var der også problemer med, og måtte få den via en anden læge.\nJeg gik selv igang med at researche da Ingen i dk udførte denne laserbehandling, og jeg fandt en læge i USA som udførte den. Og skrev til ham og sendte billeder og alt om behandlingsforløb. Han skrev tilbage jeg SKAL have creme! Det er eminent i denne behandling! Creme er så vigtigt efter laser! Da huden er ødelagt og traumatiseret!\nDet fik jeg IKKE og fik også en undskyldning nogle mdr efter.\nMEN jeg sidder tilbage og har væske betændelse i kæberne for resten af livet, fordi der ikke blev taget affære når jeg skrev og sendte ALLE billeder af min hud dag for dag.\nEfter lang tid kom jeg til pågældendes læge, som ikke vidste hvad der skulle ske, og hun havde aldrig set det her før. Hun var selv overrasket over ødemerne. Og sagde jeg skulle igang med creme igen, binyrebarkhormon. Men havde allerede smurt med hormoncreme i 10 dage. Og ved man skal passe på ellers bliver huden tynd.\nJeg har nu fået konstateret, at fordi der ikke blev givet rette efterbehandling, har jeg fået inflammation i kæberne resten af livet. Det kan ikke komme væk igen. Måske, men så skal det gå væk af sig selv. Det har nemlig sat sig fast i mit væv fordi de var for langsomme. Og jeg er ærlig talt pisse sur! Og er så skuffet!\nJeg skrev ikke om det dengang. Men har heller ikke set reklame for lige præcis denne behandling. Jeg fik at vide jeg ville blive solskoldet, og kunne tage på arbejde dagen efter. Og de sagde jeg også godt måtte træne ALT det jeg ville. Bare ikke kampsport pga udstyr (hjelmen)\nJeg var sygemeldt i 10 dage!!! Og trænede ikke i 14 dage! Jeg havde brug for hjælp de første 3-4 dage! Kunne ingenting.\nDet ville jeg gerne have vidst fra start, havde en stor tabt arbejdsfortjeneste pga en ikke helt fyldestgørende info. Jeg kan godt arbejde med en solskoldning, men kan ikke arbejde som et kæmpe åbent smertefuldt kødsår.\nDet ville jeg gerne have vidst på forhånd.\nMin hud er ikke blevet bedre, den er blevet dårligere, jeg har væske i kæberne, huden føles tyndere, og den bliver hurtig rød i furerne og omkring mine kinder/kæber. Mine furer er blevet dybere omkring munden, mine ar forsvandt ikke. Formålet var at få fjernet akne ar.\nJeg sidder med en skade i mit ansigt pga efterbehandlingen ikke eksisterede. Hvis jeg havde fået creme til efterbehandling, hvis jeg havde fået vanddrivende medicin i tide, havde jeg ikke siddet sådan her Idag.\nJeg fortryder ikke mine plastikkirurgiske behandlinger, men jeg fortryder laseren i ansigtet 100%. Og vil ikke anbefale den til andre!\nDen jeg fik hed nitrogen plasma laser. Måske det endte så galt fordi jeg ikke fik rette behandling? Måske der sidder andre derude som er glade? Skriv endelig. Og vis gerne billeder.\nSå meget hæver jeg op når pulsen stiger. Mine kæber hæver op og jeg ligner en pære og det er brandvarmt!\nHar aldrig før haft disse problemer. Derfor er jeg rigtig rigtig ked af det.\nHud Joys univers\nJeg skriver fordi jeg selv har været udsat for en fejlbehandling og det var i hele ansigtet.\nSidder med en tynd hud, sart hud, ødelagt hud og ja det ligner mere eller mindre dit bare i hele ansigtet. Ømt. Og kan ikke tåle noget som helst vejr.\nEr dit blevet bedre og hvad gør du nu?\nDet en kamp at føle sig ok. Det gør man ikke. Det har gået mig på i flere år. Prøver en masse, men intet hjælper. Prøvet endnu en behandling men blev bare værre.\nSå mit råd er bare i hvert fald ikke få flere behandlinger af andre typer heller med laser i håb om det hjælper.\nJeg synes du lyder stærk når du skriver. Jeg ville nok ikke kunne skrive sådan. Ret omfattet.\nDu bør acceptere hvordan du ser ud og ikke prøve at ændre det ved hjælp af diverse laserbehandlinger og kirurgiske indgreb. Dine forsøg på at forbedre dit udseende er skyld i at du nu skal døje med væskeobhobning i dine kæber resten af dit liv samt problemerne med dine læber.. jeg har fulgt med i dit liv de sidste 6 år, og det er sørgerligt at se hvordan du får foretaget flere og flere indgreb af den ene eller anden slags som desværre har gjort at jeg i dag kan se at du ikke er lige så naturligt smuk som du var for 6 år siden :-(. I bund og grund er alle typer indgreb som har til formål at forbedre dit udseende utrolig kortvarige, og kan føre til så mange forfærdelige problemer, så jeg håber du vil tænke over det og stoppe mens legen er god!\nHej joy må jeg spørge hvor du har fået lavet det har selv fået nået laser og har haft smerter i halve side Af ansigtet i snart 5år lægerne kan ikke finde årsagen ?\nJa jeg fik det lavet hos LXK\nSynes du skal lægge sag an mod dem!\nJeg er virkelig for chokeret over det du har været udsat for, stor fejlbehandling, det giver jo sig selv at man skal bruge noget bestemt creme efter at have fået laser.\nJeg håber virkelig at det bliver bedre med tiden og at du får en stor erstatning!❤ Kys og kram!\nHvis det er fortaget i Danmark hænger det firma der har lavet det på et erstatnings krav. De skal betale alle omkostninger for dig, tabt arbejdsfortjeneste samt den % mæssige permanente skade der er sket 🙂\nDe har licens til at lave det i dk ja…\nHey beautys. Jeg faldt Idag over et opslag i international hyggegruppe på fb, hvor en fyr spurgte ind til andre i gruppen omkring, at han tog …


Efterskole i opråb: - Det er frustrerende – Ekstra Bladet\n8. feb. 2021 kl. 12:57\nGørlev Idrætsefterskole har med en viral video forsøgt at sætte fokus på, hvordan de unge påvirkes negativt af coronanedlukningen\nEleverne er gået glip af næsten alt det gode ved at være på efterskole i år - og det er de godt trætte af. Foto: Privat\nDer er ikke andet end ros til de unge for tiden.\nBåde statsministeren og sundhedsministeren bruger pressemøderne på at fortælle, hvor stolte de unge kan være af sig selv, og at politikerne godt ved, det er hårdt for dem under coronanedlukningen.\nMen den sang begynder efterhånden at klinge hult.\nHos Gørlev Idrætsefterskole har man derfor valgt at skrive sin egen tekst til Adeles hit 'Hello'. Her sætter musikunderviseren Anders Jensen, hans kone musikeren Sophia Nohr og eleverne ord og følelser på, hvordan det føles at være tvunget hjem, når man bare gerne vil se sine venner og deltage i undervisning på sin skole.\n'Corona please apologize. You took all joy and fun of mine', lyder det eksempelvis i teksten, hvor efterskoleeleverne synger sammen med deres lærer.\nFrustrerende og hårdt\nTil Ekstra Bladet fortæller Anders Jensen og Sophia Nohr, at det er hårdt for både elever og undervisere, at der ingen plan er for genåbningen af efterskoler og højskoler.\n- Da vi sagde farvel omkring juleferien, regnede vi med, at der måske ville gå en ekstra uge, inden vi så hinanden igen. Og så kom der jo alle de her restriktioner, fortæller han og fortsætter:\n- Det er jo frustrerende for os og dem. Jeg sagde farvel til en masse dygtige elever, der har været gode og fået selvtillid af at optræde, og nu får vi afbrudt den proces, vi var i gang med. Jeg glæder mig til, at vi kan arbejde sammen igen, og det gør de også.\nRegler for skoler/efterskoler under corona-nedlukning\nDen 28. januar besluttede regeringen at forlænge de skærpede restriktioner for børne- og undervisningsområdet. Indtil videre gælder restriktionerne til 28. februar. Dog er 0-4. klasses eleverne sendt tilbage i skole fra 8. februar\nElever i grundskolen er fortsat hjemsendte, og de skal fortsat have nødundervisning. SFO og klubtilbud er fortsat lukkede\nAnders og Sophia er enige om, at de lavede videoen, fordi den skulle skabe noget sammenhold mellem eleverne og måske give noget glæde i en ellers svær tid.\n- De går jo i det her vakuum af at være sendt hjem. Og det er synd for dem. Eleverne har virkelig skullet håndtere mange skuffelser. De har mistet skiture, arrangementer og alt andet, der var planlagt i år. De har hele tiden skullet bide en ny skuffelse i sig, og nu skal de trækkes igennem onlineundervisning, fortæller Anders, der suppleres af Sophia:\n- De har jo kun det år. Og det har en enorm betydning for dem. Så sangen er også med til at anerkende, at vi godt ved, at de har det svært lige nu.\nSelvom formålet i starten var at samle skolen, erkender Anders også, at det ville være fantastisk, hvis videoen satte gang i politikerne.\n- Jeg kunne godt tænke mig, at politikerne kommenterede på det. Det ville være utroligt rørende, hvis det satte gang i en debat.\nMen der skal noget til, før politikerne kan begynde at genåbne Danmark igen. Her peger Viggo Andreasen på tre ting der skal til før vi kan begynde at genåbne Danmark igen.\nBekymret for eleverne\nAnders arbejder som kontaktlærer på skolen, så han er ofte i kontakt med eleverne. Derfor ved han også, at nogle tumler med hjemsendelsen, og at det kan give problemer, når de kommer tilbage igen.\n- Min bekymring er helt klart, at der kan være nogen, der bliver lidt tabt i det her. Det er ikke alle, der er lige gode til at være med til de onlinearrangementer, vi laver, og det er helt fint, men det er klart, at det kan være svært for nogen at komme tilbage i et efterskoleår igen.\nEfterskoleunderviseren mangler noget information, og han håber, at der snart kommer en melding.\n- Vi føler, vi står med nogle løsninger, der ville gøre, at vi kunne åbne igen. Man kunne lave nogle lukkede, men trygge miljøer. Det er ikke fordi, at det skal være lige nu, men vi ville da gerne have noget fortalt.\nDet er de forlængede retningslinjer, som blev præsenteret på pressemødet d. 28. januar, der blandt andet er grunden til at efterskoleeleverne ikke har fået lov at møde op på skolen endnu.


Carlson Wagonlit Travel Arkiv - Side 3 af 11 - STANDBY.dk\nStørre krav til erhvervsrejsende\nERHVERVSREJSEBUREAUER: Undersøgelse blandt travel managers viser, at besparelser, samarbejde og rejseoplevelser er nøgleprioriteter, siger Carlson Wagonlit Travel.\nCWT sagde farvel til stor profil\nERHVERVSREJSEBUREAUER: Søren Find Andersen skal fremover tage sig af sine 30.000 juletræer – i går gik han på pension efter 46 år i rejsebranchen, halvdelen hos det nuværende Carlson Wagonlit Travel.\nI dag har Søren Find Andersen sidste arbejdsdag hos Carlson Wagonlit Travel. Der er afskedsreception i eftermiddag for veteranen.\nCWT klar til krav fra fremtidens rejsekunder\nERHVERVSREJSEBUREAUER: Danmarks største forretningsrejsebureau har gennemgået områder, hvor det skal blive stærkere for at kunne møde morgendagens ønsker fra firmakunderne. Fremtidens rejsende kalder CWT for ”Homo Connecticus.”\nNy nordisk chef i Carlson Wagonlit Travel\nAdm. direktør for Carlson Wagonlit Travel (CWT) i Sverige, Johan Wilson, er udnævnt til vice president nordic countries.\nStemmere til Danish Travel Award til gallaaften\nPRISUDDELING: Vinderne af årets Danish Travel Awards er fundet – gennem udspørgning af analysebureaus ”Danmarks-panel” og modtagerne af standby.dks nyhedsbrev, hvor fem modtagere skal med til gallaaften i Cirkusbygningen næste uge.\nHvad koster det at rejse 2014?\nCarlson Wagonlit Travel (CWT) har udgivet sin prisprognose for 2014. Den viser, at prisen på en rejse næste år vil stige moderat i takt med den ventede økonomiske opblomstring.\nFinnair klar med ny landechef i Danmark\nSvenske Robert Gustavsson er ny chef for det finske flyselskab i Danmark. Han har senest været fem år i Kina for Oneworld-medlemmet. Hans forgænger stoppede efter et halvt år.\nErhvervsrejsebureau skifter salgschef\nAmex - American Express Global Business Travel - ansætter Christian Bendtsen fra BCD Travel som salgschef i Danmark.\nDBTA skifter sekretariatsleder\n55-årige Anne Mette Berg afløser Anne Grete Lindberg som General Manager hos Danmarks største forening for travel managers - Danish Business Travel Association. DBTA er på vej med nye initiativer.\n14. november 2012\tNavnenyt\nKilroy vandt Finnairs fodboldturnering\nFinnair i Danmark havde forleden for andet år i træk indbudt rejsebranchen til Finnair Indoor Cup fodboldstævne på Fodboldfabrikken i Kødbyen.\nØkonomiklasse stresser forretningsrejsende\nForretningsrejsende bliver stressede af mistet bagage, dårlig internetforbindelse og economy class, fortæller 6.000 rejsende i ny CWT-undersøgelse af, hvad der stresser dem mest på rejsen.


Giftige planter til katte - Instruktioner - 2020\nMange planter er giftige for katte. Da katte kan lide at tygge på planter, er dette ret farligt. Vi har en oversigt over de giftige planter til dig.\nKatte synes godt om at tygge på forskellige planter. Imidlertid kan ikke alle disse planter betragtes som sikre for katte. Giften indeholdt i nogle planter kan føre fra diarré til din egen kat død. Derfor bør du som katteejer holde alle giftige planter væk fra dit hus tiger hvis det er muligt.\nMange af de planter, vi har i vores hjem, kan være meget farlige for katte, hvis de narrer til dem. Foruden de uskyldige cyklamen, den eksotiske belladonnalilje og orkideer af alle slags, men også grønne planter som gummitræet eller dieffenbachia. Der skal også udvises omhu med buketter. Lilier udgør for eksempel også en risiko for katte som afskårne blomster.\nTip: Du behøver ikke bortskaffe dine eksisterende planter, hvis du holder dem uden for kattens rækkevidde. For eksempel er væghylder eller hængelys, der ikke er tilgængelige, egnede. Eller anbring planterne i et lukket rum, hvor katten ikke er.\nMen ikke alle stueplanter skader dit hus tiger. Så du kan forlade pengetræet (eller endda øre-træet) uden tøven. Og den indendørs bambus betragtes også som sikker for katte. Du bør dog vaske den grundigt af efter køb, da den normalt er kraftigt sprøjtet. Geraniums er for eksempel egnede som blomstrende planter.\nFare ved juletid\nJulestjerner er smukke at se på, men farlige for katte -\nHvis du ikke ønsker at undvære dit juletræ i løbet af julen, skal du kigge efter et alternativ til det rigtige træ for din kat skyld. Nålene er vanskelige for dyr at fordøje og forårsager derfor enorm sundhedsskade. Derudover indeholder de fleste nåletræer giftige stoffer, der også er i træets vand, så der er en stor fare for katten, når han drikker.\nMen ikke kun træet kan bringe dit hus tiger i fare. Forskellige planter, som vi bringer ind i lejligheden i julen, er også giftige for katte. Dette inkluderer for eksempel julestjernen, som er så giftig, at det kan føre til den elskede kat død.\nTip: Julekaktusen betragtes som sikker for katte.\nGiftige planter i haven og i naturen\nSom allerede nævnt er der et stort antal planter, der er giftige for katte. Vær derfor opmærksom på, hvilke planter du bringer i haven. Foruden tulipanen er tidlige blomstrere, såsom krokus, narcissen eller liljen i dalen også giftige. Den populære hyacint eller oleander vil også skade din kat, hvis hun narrer i den.\nDer skal også udvises omhu med træer, buske og hække. For eksempel kan et fersken træ være farligt for din kat. Ud over bladene er barken og frøene også giftige. Men livets træ, privet eller gorse kan forgifte din kat, hvis du narrer til det.\nTip: Kastanjer (grøn hud) og egetræer (planter og agern) udgør også en risiko for forgiftning. Fjern dem grundigt fra din ejendom.\nOversigt over planter, der er giftige for katte\nVi har allerede nævnt nogle giftige planter. I det følgende billedgalleri har vi sammensat for dig disse og andre planter, der kan være farlige for din kat.\nRegistrer giftige planter\nVi kan ikke garantere, at listen over katte med giftige planter er komplet. Fordi mange planter endnu ikke er undersøgt tilstrækkeligt for deres toksicitet over for katte. Hvis du ikke er sikker på, om en plante er acceptabel eller giftig, skal du undgå planter med følgende egenskaber:\nlugter mistænkeligt godt\nhave knolde / løg\nindeholder mælk i blade og grene\nPlanter med disse egenskaber er ofte giftige.\n3 tip til beskyttelse af din kat mod forgiftning\n1. Anbring giftige planter uden for kattens rækkevidde, eller forvis dem helt. Brug snarere planter, som du sikkert kan klassificere som ufarlig.\n2. Planter, som du ikke sikkert kan klassificere som sikre, bør ikke efterlades uden opsyn inden for din kat rækkevidde. Det er bedst at placere dem i et aflåst rum, der ikke er tilgængeligt for katten.\n3. Ikke-giftige planter kan også være farlige, hvis de spises for meget. Se derfor, hvor ofte dit værelse tiger narrer på planterne, og om nødvendigt læg den berørte plante væk.\nDyrkning af jordnødder - det er sådan det gøres\nLandmænds regler for haven - den vigtigste visdom præsenteret\nFortolkning af markørplanter\nOpbevar valnødder - sådan er det gjort\nCopyright 2020 \_ Tip til din have \_ Giftige planter til katte


Sådan oprettes en lønseddel for at nå netnummeret\nNetto lønløn er det beløb, du betaler medarbejdere efter skat, og andre fradrag trækkes fra bruttoindtjeningen. Hvis du bruger et program, der automatisk beregner, skal du indtaste dine lønningsfradrag som negative tal, så programmet får de korrekte oplysninger til at levere netto lønnumre. Hvis du opretter lønsedler manuelt i en papirbog, får du samme effekt ved at fratrække fradrag fra bruttolønnen på samme måde.\nOptag din medarbejders bruttoløn. Bruttolønnen svarer til medarbejderens timepris multipliceret med det antal timer, han arbejder, eller medarbejderens faste løn for perioden.\nIndtast medarbejderens føderale og statslige indkomstskat tilbageholdenhed som et negativt tal. Beløbet, der skal tilbageholdes for føderal og statslig indkomstskat, er baseret på oplysninger, som din medarbejder yder på Form W-4 og de tilbageholdende tabeller, der er forbundet med medarbejderens registreringsstatus, antal fritagelser, lønbeløb og din betalingsperiode.\nIndtast din medarbejders andel af Social Security og Medicare bidrag som et negativt tal. Disse skatter beregnes som en flad procentdel af medarbejderens bruttoløn. Inkluder ikke dine arbejdsgiverbidrag. Resultatet er lig med nettobetalingsnummeret.\nHvis din medarbejder vælger forudgående skat på varer som 401k bidrag eller sygesikring, skal du indtaste fradragene som et negativt tal, når du har beregnet Social Security og Medicare bidrag, men før du beregner føderal og statslig indkomstskat.\n© Copyright 2021. All rights reserved. Sådan oprettes en lønseddel for at nå netnummeret


Love Me Do af Morten Sabroe Læs online på Bookmate\nMens panikken fylder ham, ser han elevatordøren glide i. Ude af sig selv trykker han på en knap. Elevatoren kører — og sætter sig fast. I fire en halv time er den angste forfatter spærret inde. Da han endelig bliver reddet ud af to brandmænd, er han ikke længere den samme. Han er et menneske i truende opløsning. Han klamrer sig til livet og til sin kone. Men Do bærer på en hemmelighed. Efter at have truet hotellet med sagsanlæg for sin mands indespærring og forhandlet sig til et millionbeløb i dollars — som hun ikke fortæller ham om — begynder hun på en rejse, der fører hende tilbage til sin fortrængte fortid. Hvad skete der de tre år, hun boede i Californien, tre år hun ikke har fortalt nogen om?


Lav nyt af gammelt | Blum\nEfter 30 år besluttede Rudi Pfeiffer: Det er tid til et nyt køkken\nSom apoteker ved Rudi Pfeiffer fra Vorarlberg (Østrig), hvor vigtig gennemtænkt opbevaringsplads, sikker opbevaring og struktureret forløb er - også i køkkenet. Godt, at hans svigerfar er køkkenbygger. Tilsvarende moderne og funktionel var Pfeiffers hidtidige køkken. Det er blot blevet lidt gammelt efter tre årtier. Vi viser dig, hvilke moderne løsninger han har fået i sit nye køkken.\nFør: Rudi Pfeiffers køkken er efter 30 år, blevet lidt gammelt.\nEfter: Bag de flotte fronter gemmer sig innovative løsninger.\nInvestering for de næste 30 år\nPfeiffers krav var høje: Han ønskede sig en komplet bearbejdning med tidssvarende løsninger og i bedste kvalitet. Han beskæftigede sig med aktuelle køkkentrends og tilrettelagde en plan. Eksperterne fra Blum har hjulpet ham.\nHan fik fremvist funktionsbeslagene hos Blum-showroom i Dornbirn og testede dem fra den ene ende til den anden. Endda hans kommende køkken, kunne han med mobile skabe kopiere ved køkkenprøvekørslen. Rudi Pfeiffer er fuldstændig overbevist over resultatet. „Det kan jeg kun anbefale alle“, siger han. "Nu er jeg godt rustet for de næste 30 år."\n„Ved køkkenprøvekørslen kunne jeg med mobile skabe, kopiere mit kommende køkken.“\nEt kik bag fronterne\nSe her, hvilke smarte løsninger der gemmer sig i Rudi Pfeiffer´s nye køkken.\nTakket være u-udtrækket foroven og høje udtræk forneden, udnytter det nye vaskeskab pladsen, som hidtil har været spildt, mere effektivt end den gamle model med to låger.\n„Der er ikke noget som rutscher, der er ikke noget som skramler“, siger Pfeiffer om den nye orden i skufferne. Knive, gafler og skeer lægges støjsvagt på plads - takket være bestikindsatsens specielle softtouch-overflade.\nDet var ikke sjældent at apotekeren fik forstrækninger på grund af låger som var i vejen i hans gamle køkken. Nu sørger AVENTOS-foldelågebeslaget for en ny adgangsfrihed.\nForrådskab SPACE TOWER\nSå bred, så stor: Forrådsskabet tildeler køkkenet en hel ny rumfølelse. „Jeg glæde mig hver dag over dette skab.“\nIngen greb takket være SERVO-DRIVE\nHan er fuldstændig begejstret for det elektriske bevægelsessystem SERVO-DRIVE: „Det er en helt fantastisk udvikling og det er prikken over i’et i mit nye grebsløse køkken."\nI et praktisk køkken kører alt efter en snor og den plads som er til rådighed udnyttes optimalt. Læs her om tips som er værd at vide, hvordan dit køkken ikke bare er flot, men også bliver praktisk!\nEksperttip fra Blum\nEt godt køkken udmærker sig først og fremmest ud fra en egenskab: Det opfylder individuelle behov. „Derfor skal man også give sig god tid i tilfælde af modernisering, for at blive klar over egne behov og ønsker“, råder Miriam Witzemann, DYNAMIC SPACE-ekspert hos Blum. „Hvordan ser dit daglige arbejdsforløb ud? Hvad skal opbevares i køkkenet? Hvor spiser du? Det er bedst hvis du skriftligt fastholder svarene overfor din køkkenkonsulent.“\nMiriam Witzemann har i alt gennemprøvet 3 planlægningsvarianter til Rudi Pfeiffer’s nye køkken.\nVariant 1: Storslået rumfølelse\nDenne opdeling var Rudi Pfeiffers favorit: Den luftige rumopdeling understreger det moderne køkkendesign og giver god plads til madlavning for to.\nVariant 2: Endnu mere plads\nPladsbehov er individuelt. Alt efter madlavnings- og indkøbsvaner kunne der være planlagt endnu mere opbevaringsplads til Rudi Pfeiffer og hans kone.\nVariant 3: En spiseplads tæt på\nHvis Pfeiffers ikke havde en separat spisestue, ville køkkenet med denne planlægningsvariant, blive det centrale samtaleområde - takket være det storslåede spisehjørne.


Firefox Verimatrix plugin | YouSee Community\nMin oplevelse med Yousee Tv & Film på Chrome er ulidelig med stop i afspilningen hvert 3-5 sek.\nJeg vil derfor benytte Firefox (seneste version) og installerer derfor Verimatrix plugin, blot for at få følgende besked, hver gang jeg vil forsøge at se TV: YouSeeTv & Film kan ikke finde ViewRight pluginet der er nødvendigt for at kunne afspille film eller tv i denne browser.\nJeg har afinstalleret og reinstalleret et utal af gange, genstartet pc mellem installeringer og renset registreringsdatabase. Alt sammen forgæves.\nOplever andre dette problem?\nMit system er Windows 10 med de seneste opdateringer. Firefox er vers. 45.0.1.\nPrøv at led i denne tråd.\nDen tråd har jeg læst igennem, men den gør mig ikke umiddelbart klogere på mit problem. Kan du præcisere, i hvilket indlæg du mener løsningen på mit problem står.\nNej, jeg har ikke gået tråden igennem.\nJeg bruger selv samme ver. af Firefox som dig. Ingen problemer.\nNår du sletter Verimax, skal du nok gå ind i indstillinger for at slette den helt.\nGå ind i Firefox under Tilføjelser, Plugins og se om der er valgt indstillingen "Aktiver altid" ud for det Verimatrix-pluginet.\nTak for dit input. Dit forslag er forsøgt, desværre uden meget held ;-(\nBetyder "uden meget held" at Verimatrix ViewRight ikke vises under "Tilføjelser" eller betyder det at den står på listen men ikke kan aktiveres, eller betyder det at den både står på listen og vises som aktiveret, men alligevei ikke virker?\nEr det en 32 bit eller en 64 bit version af Firefox, der er installeret? Verimatrix ViewRight kan muligvis ikke anvendes sammen med 64 bit-browsere. Man kan godt installere en 32 bit version af Firefox på en 64 bit computer.\nHvordan virker det hvis Internet Explorer eller Edge-browseren benyttes? De virker uden at bruge Verimatrix ViewRight.\nFungerer andre tjenester med liveTV ordentligt? Check f.eks. Danmarks Radio TV på dr.dk hvor der både kan afspilles liveTV og afspilles arkiveret TV. Det kræver ikke Verimatrix ViewRight uanset browser.\nHvis den oplevede dårlige funktion i Chrome skyldes langsom netforbindelse eller at noget belaster computeren kraftigt, så hjælper det næppe at bruge en anden browser.\nHvis computeren er opgraderet til Windows 10 fra en tidligere Windows kan noget være gået galt, eller der kører noget, der er installeret tidligere, men som ikke fungerer ordentligt under Windows 10.\nPrøv at køre YouSees hastighedstest for at se om den svarer nogenlunde til det forventede.\nPrøv at højreklikke på proceslinien nederst, og vælge "Jobliste". Klik på "Flere oplysninger" hvis disse ikke allerede vises. Så kan man ved at vælge fanen "Ydeevne" få oplysninger om både CPU-forbrug (altså om der kører et eller andet, der belaster computeren for meget), og om netværksforbrug. Hvis det er en mindre meget langsom computer kan det måske også være årsagen.\nTak for dit meget udførlige input.\nVerimatrix Viewright vises under plugins i Firefox og viser Aktiver altid, men stadig får jeg meddelelse om manglende plugin.\nDet er en 32-bit Firefox jeg benytter.\nDet virker faktisk nogenlunde i Edge med færre udfald i signalet end i Chrome.\nEfter nu at have set en udsendelse af længere varighed, må jeg konstatere, at problemet er lige så stort som i Chrome:@ Den samme kanal. live på DR, kører med kun én enkelt afbrydelse.\nHvis jeg prøver IE kan jeg komme til et link til login, men så snart jeg trykker på log ind, bliver IE blank.\nDR kører uden problemer. Yousee er den eneste streaming-tjeneste, der giver problemer.\nPc'en er en ASUS notebook med en i7-3610QM, 8GB RAM og nVidia Optimus chipset (GT650M/Intel HD Graphics 4000), så det burde ikke give problemer.\nYousee hastighedstest angiver 14,15Mbit downlad og 16,85Mbit upload, hvilket svarer til min udbyders (Fibia) angivelse på 15/15.\nNår Edge streamer Yousee kommer CPU belastning ikke over 20 %. Netværk makser ved 6 %. Umiddelbart burde det vel ikke være årsag til problemer.\nMen jeg må vel affinde mig med at benytte Edge.\nMS-ERIK skrev: Hvordan virker det hvis Internet Explorer eller Edge-browseren benyttes? De virker uden at bruge Verimatrix ViewRight.\nIndtil videre er det kun Microsoft Edge og Google Chrome der fungerer uden plugins.\nInternet Explorer skal stadig have Verimatrix Active X-elementet installeret og aktiveret for at kunne afspile YouSee-indhold.\nNår Verimatrix skal slettes, så husk at slette filer i:\nPå min PC med Windows 10 og fuldt opdateret kan jeg godt afspille TV fra tv.yousee.dk på Internet Explorer 11 uden at Verimatrix ViewRight bruges. Prøvede også på en anden PC hvor Verimatrix ViewRight slet ikke er installeret, og her virkede Internet Explorer også.\nMen der er et mindre problem, som er set før, nemlig at der først intet sker (browseren fryser i ca. et minut), og måske skal man klikke på den ønskede kanal en gang til.\nSvar til hboa:\nUmiddelbart er det svært at se hvad der kan være galt. Men din internetforbindelse synes ikke at være fra YouSee. Mon årsagen kan ligge her? Er det et mobilt internet? Hastigheden er noget lav i forhold til min downloadhastighed, lige målt til 113 Mbit, da jeg har internet fra YouSee gennem kabelTV-nettet. Måske er hastigheden for lav, især hvis forbindelsen samtidig anvendes til andet eller er ustabil.\n1. Prøv at slette midlertidige internetfiler.\n2. Start med adressen https://tv.yousee.dk\nBemærk https - der skulle ikke komme noget link til login, men en side, hvor der i midten er en boks, med overskriften "Log ind", samt et felt til brugernavn og et felt til adgangskode, samt en stor grøn knap med påskriften "Log ind".\nHvad der herefter er adgang til afhænger af dit abonnement hos YouSee.\nDet er vel ikke sådan, at du har haft internet fra TDC og har brugt TDC Play? TDC har kørt med en gammel version af Verimatrix ViewRight, som ikke virker hos YouSee. Men det skulle løse sig ved først af afinstallere den gamle version (gør det endelig via computerens kontrolpanel) og nyinstallere den nye fra YouSee. VIGTIGT: Se joern's indlæg fra 22-03-2016 angående sletning af Verimatrix inden ny version installeres.\nEn anden ting: Verimatrix ViewRight virker muligvis ikke hvis visse andre programmer kører samtidig. Det drejer sig om programmer, der mere eller mindre kan kopiere det, der afspilles med ViewRight.\nMS-ERIK skrev: ...På min PC med Windows 10 og fuldt opdateret kan jeg godt afspille TV fra tv.yousee.dk på Internet Explorer 11 uden at Verimatrix ViewRight bruges. Prøvede også på en anden PC hvor Verimatrix ViewRight slet ikke er installeret, og her virkede Internet Explorer også.\nDen ændring havde jeg ikke opdaget, men jeg bruger jo også sædvanligvis Firefox.\nTak for dine mange forslag og andres input. Desværre har jeg ikke haft held til at få Yousee TV til at køre jævnt. Det er muligvis et aller andet på min pc, som har en dårlig indflydelse på kvaliteten på Yousee, men ikke influerer på andre streamingtjenster. Youtube, eksempelvis, kører i HD, stort set uden afbrydelser. Ressourcemæssigt er min pc ikke overanstrengt, hvis jeg skal tro joblisten.\nUd fra det, du tidligere har oplyst, formodes det at du har fiberbredbånd fra Fibia, og at du har det langsomste abonnement på 15/15 Mbit.\nSom jeg tidligere har nævnt kan det måske have betydning, at dit bredbånd ikke er fra YouSee. Du må have et TV-abonnement fra YouSee for at kunne se webTV m.m. fra YouSee.\nMåske er hastigheden med en 15/15 Mbit abonnement hos Fibia ikke hurtigt nok. Fibia kalder det et basisbredbånd. Det er muligt at problemet løses ved at opgradere abonnementet til et 50/50 Mbit abonnement, se Fibias hjemmeside.\nMen har du kabelTV fra YouSee kan du så ikke få bredbånd fra YouSee? Dette kan muligvis også løse problemet, navnlig med en større downloadhastighed end den, du nu har.\nMen det kan nok også skyldes en eller flere indstillinger i PC'en. Måske et eller andet, der begrænser pladsen for midlertidig lagring af hentede streamingdata indtil de skal bruges?


Producentforeningen bakker op om flere af TV 2’s ønsker ved ønskerne til de kommende medieforhandlinger. Foreningen gør dog indsigelser med hensyn til Public Service Puljen.\nProducentforeningen ønsker at TV 2’s økonomi bliver sundere og bakker derfor op om TV 2’s ønske, ved de kommende medieforhandlinger, om fremrykning af brugerbetalingen.\nProducentforeningen bakker op om TV 2’s ønsker om at fremrykke brugerbetalingen et år således som TV 2 ønsker det, nemlig at kunne opkræve brugerbetaling fra danskerne allerede fra den 1. januar 2011 og ikke som politisk udmeldt fra 2012.\nProducentforeningen ser heller ikke nogen farer i, at TV 2 får lov til at afbryde sine programmer for at vise reklamer og bakker ligeledes op om muligheden for at virksomheder – mod betaling – kan få vist sine produkter i stationens udsendelser. Det, der kaldes product placement.\nProducentforeningen hilser det velkomment, at TV 2’s regioners tilhørsforhold til TV 2 styrkes. Men Foreningen er dog ikke spor begejstrede for omlægningen af Public Service Puljens tilhørsforhold for TV 2. Producentforeningen oplyser:\n”Det er dog bekymrende, at TV 2 ikke vil vedkende sig den kulturpolitiske betydning, som engagementet i danske spillefilm og dokumentarfilm har. Med filmforpligtelsen er TV 2 med til at sikre dansk films tilgængelighed for alle borgere, og TV 2 er med til at sikre dansk films succes. Producentforeningen vil gerne høre TV 2’s tanker om modeller, der i højere grad kan gøre dansk film til et aktiv for stationen. Vi noterer med glæde, at dansk film har en plads på TV 2’s sendeflade, og derfor skal der udvikles de bedste systemer til at sikre at denne kulturpolitisk meget betydende genre også sikrer mulighederne for et bæredygtigt uafhængigt filmmiljø i Danmark,” oplyser Producentforeningen på sin hjemmeside.\nBliv klar til fremtidens TV med Viasat klik her


Efter trusler om togkaos på mandag: Nyt liv i DSB-forhandlinger | Penge | DR\nEfter trusler om togkaos på mandag: Nyt liv i DSB-forhandlinger\nDSB og Dansk Jernbaneforbund mødes igen allerede i eftermiddag for at komme tættere på en aftale.\nDSB-folk nedlagde arbejdet i mandags. Her ses de i strejke på Hovedbanegården i København. (Foto: Philip Davali © Scanpix)\nAf Nis Kielgast og Casper Schrøder\nEfter den overenskomststridige arbejdsnedlæggelse, som i mandags lammede store dele af togtrafikken, lysner det nu lidt i konflikten mellem DSB og Dansk Jernbaneforbund.\nHvor længe kan der pustes luft i uenighedens ballon? Lidt at tænke over til weekenden og den kommende 'sort mandag'\nDSB-ansatte varsler nyt togkaos i anonym mail.\nEfter et møde med Dansk Arbejdsgiverforening og Fagbevægelsens Hovedorganisation er parterne nu blevet enige om at sætte forhandlingerne op i gear.\n- Det blev aftalt, at DSB og Dansk Jernbaneforbund i dag går ind i en ny intensiveret forhandlingsproces med henblik på at indgå lokale aftaler for lokomotivpersonale og togpersonale, lyder det i en pressemeddelelse.\nEn del af aftalen er, at hverken DSB eller Dansk Jernbaneforbund udtaler sig til medierne om forhandlingerne, mens de er i gang.\nTruede med ’Sort mandag’\nDe anonyme DSB-ansatte, som organiserede arbejdsnedlæggelsen denne uge, har tidligere truet med endnu en arbejdsnedlæggelse på mandag. Det er uvist, hvad det nye forhandlingsforløb betyder for den udmelding.\nMen så sent som i går blev en fælles mail med varsler om endnu en arbejdsnedlæggelse sendt ud til DSB-ansatte.\n- Hvor længe kan der pustes luft i uenighedens ballon? Lidt at tænke over til weekenden og den kommende 'sort mandag', lyder det i mailen, som DR er i besiddelse af.\nMailen bærer titlen "Nok er nok!" og er afsendt fra en mail med signaturen "whistleblower".\nForbund lover normalt arbejde\nFra officielt hold er der dog enighed om, at det ikke er acceptabelt med arbejdsnedlæggelser.\n- Parterne er enige om, at forhandlingerne bliver afsluttet senest 1. juni 2019. Parterne er derudover enige om, at det er særligt afgørende, at arbejdet holdes normaliseret i forhandlingsperioden, skriver DSB og Dansk Jernbaneforbund i den fælles pressemeddelelse.\nMandagens arbejdsnedlæggelser blev da også underkendt af Arbejdsretten, som beordrede de ansatte tilbage på arbejde.\nArbejdsnedlæggelserne blandt de ansatte skyldtes utilfredshed med en række lokale overenskomstforhandlinger. Blandt andet en omstridt aftale om færre tillidsmænd, som ifølge medarbejderne selv var den primære årsag til, at de nedlagde arbejdet.\nDet fremgik tidligere af artiklen, at arbejdsnedlæggelsen var dømt ulovlig af Arbejdsretten. Dette er rettet til, at arbejdsnedlæggelsen blev dømt overenskomststridig.


Facts | 5 myter om vægttab, som du bestemt bør kende\nFebruary 13, 2019 February 20, 2020 by Daniel\nHvis man drømmer om at tabe sig, er der ingen mangel på gode råd og ideer til hvordan man kommer i gang. Men hvordan navigerer man i havet af endeløse mirakelkure og myter om hurtige resultater? Vi har lavet en liste med de største myter om vægttab, som skal begraves én gang for alle!\nMyte #1: Du skal tabe dig!\nDer er rigtig mange, der har en idé om at hvis de bare lige taber de sidste fem kilo, så bliver de lykkelige. Sådan er det bare sjældent. Hvis det i første gang overhovedet lykkes at tabe nogle kilo, så følger drømmetallet på badevægten typisk med og målet bliver at tabe sig endnu mere. Det kan betyde, man aldrig bliver tilfreds med sin vægt. I stedet for at fokusere på tallet på badevægten, så vær opmærksom på hvordan tøjet sidder. Det er en langt bedre indikator på at man taber fedt i stedet for vand og muskler, som tit er resultatet af lynkure.\nBrug hellere energien på at fortælle dig selv, at du og din krop er god nok. Det er en langt vigtigere kamp!\nMyte #2: Slankekure virker!\nDen måske største myte om vægttab er, at slankekure faktisk virker. Selvom nogle kure kan have en effekt på kort sigt, holder et hurtigt vægttab sjældent på den lange bane. Dette skyldes at de fleste slankekure ikke er afbalancerede, men for eksempel skærer hele fødevaregrupper væk (fx. low carb/no carb), hvilket er en urealistisk diæt at skulle opretholde. Så snart det hurtige resultat er nået og slankekuren slutter, tager de fleste stille og roligt vægten på igen, og den onde cirkel starter forfra.\nDet er ikke sundt at skære hele fødevaregrupper ud. Der findes f.eks. masser af kulhydratholdige fødevarer, som også er tætpakket med protein og vitaminer! I stedet for at hoppe direkte på low-carb-vognen, er det langt sundere at hente kulhydraterne i f.eks. quinoa, havre, boghvede, bønner og frugt, så får man ikke bare nemmere ved at holde et stabilt vægttab, men også ved at bevare sit gode humør!\nMyte #3: Drop kulhydraterne!\nEfter at kulhydrater har været lagt for had i mere end et årti, er det på tide at tage kampen op med denne genstridige myte. For kroppen er kulhydrater brændstof, og en af de vigtigste funktioner er at de giver energi til din hjerne. Faktisk viser det sig at den klare størstedel taber sig mere på en diæt, der ikke er lav på kulhydrater. Tværtimod oplever langt de fleste, at de har større succes med et varigt vægttab, når deres kost består af mindst 45% kulhydrater!\nHvis du forsyner din hjerne med rigelige mængder af de gode kulhydrater, vil du helt sikkert ikke forledes til at tro på de slankekure, der prøver at overbevise dig om, du ikke må spise kulhydrater!\nMyte #4: Specielle fødevarer forbrænder fedtet og øger stofskiftet!\nNogle fødevarer kan booste stofskiftet og kickstarte forbrændingen, men den reelle effekt er blæst helt ud af proportioner. Der er ikke noget quick-fix, så selvom selvproklamerede helseeksperter kaster om sig med chili, himalayasalt og citron-shots eller iskolde morgenbade, er den faktiske effekt for vægttabet så lille, at det nærmest ikke er værd at nævne. Ja, chilipeber og citronvand gør gode ting for kroppen og vil også øge forbrændingen en smule, men det er i så begrænset et omfang, at der skal spises rigtig, rigtig mange chilier, før det kommer til at give et vægttab.\nHver gang du ser en tillokkende overskrift om magiske peberkorn eller fedtforbrændende isvand, skal du overveje kilden – eller endnu bedre, læse den faktiske forskning bag!\nMyte #5 No pain, no gain!\nHvis man har startet projekt ‘vægttab’, ønsker man typisk at resultaterne kommer hurtigt og at de er synlige! Derfor vil man måske have lyst til lægge urealistiske træningsplaner med alt for hård træning. Det er misforstået, at træning skal gøre ondt og være umenneskeligt hårdt, før det tæller. Hvis man bliver overambitiøs med sine træningsplaner, ender de fleste med at droppe træningen helt i stedet for blot at træne moderat indtil rutinen er på plads.\nHvis du træner ekstremt og hyppigt samtidig med at du går på hårde slankekure, er der ikke bare risiko for at dit projekt vil mislykkes med et brag, men også for at du kan pådrage dig en træningsskade!\nDet er vigtigt at forholde sig til sit vægttab realistisk. Det har krævet en lang og stabil indsats at tage vægten på, så hvis man er indstillet på at give vægttabet en tilsvarende chance, skal det nok gå. Tag det roligt, hvis du lige er startet en livsstilsændring og gerne vil bevæge dig sikkert og stabilt over i et sundere og mere aktivt liv.


Jeg er rigtig stolt - Business Review\nEjendomme » Jeg er rigtig stolt\nFinn Sture Madsen, COO hos Danske Shoppingcentre, har vundet ejendomsbranchens særpris til konferencen EJENDOM2021. Prisen havde fokus på aktører, der ydede en ekstraordinær indsats under coronakrisen.\nCoronakrisen var en særlig situation, hvor en håndfuld aktører lyste op i mørket. Til konferencen EJENDOM2021 blev tre af dem hyldet, da der blev uddelt en særpris for en ekstraordinær indsats under coronakrisen. De nominerede var Folketinget, der ved konferencen var repræsenteret ved formand Henrik Dam Kristensen, Britta Jespersgaard, direktør i ProDomus, og Finn Sture Madsen, COO hos Danske Shoppingcentre og formand for EjendomDanmarks retailudvalg. Alle tre var med på scenen, da EjendomDanmarks formand, Henrik Dahl Jeppesen, løftede sløret for, at Finn Sture Madsen havde fået flest stemmer. Han blev overrasket og følte sig beæret over at vinde:\n“Jeg er rigtig stolt, og det er en stor anerkendelse at modtage særprisen – særligt da det er branchen selv, der har stemt,” siger han og fortsætter:\n“Meget få brancher gik fri for udfordringer under coronakrisen, men ejendomsbranchen blev særligt hårdt ramt. At vi nåede så vellykket i mål, skyldes både det gode samarbejde internt i retailudvalget, og at vi gennem EjendomDanmark hurtigt fik etableret en konstruktiv dialog både med embedsmænd, politikerne og de øvrige brancheorganisationer. Det ser jeg også prisen som en anerkendelse af.”\nEn jury, bestående af adm. direktør Michael Nielsen fra Danica Ejendomme, CEO/partner Thomas Windtberg fra Taurus og associate partner Marie Helms fra RED, havde ud fra branchens indstillinger udvalgt de tre nominerede, mens den endelige vinder blev fundet ved en anonym afstemning til konferencen.\nJuryen udtaler; derfor var de nomineret:\nFinn Sture Madsen:\n“Finn Sture har været aktiv og synlig gennem hele krisen. Han har bl.a. gennem sit arbejde i retailudvalget medvirket til at skabe fokus om ikke alene shoppingcentrenes, men hele branchens udfordringer. Finn Sture Madsen har desuden bidraget til at synliggøre den ansvarlige måde, som branchen kom igennem krisen på – blandt andet gennem hjælp til lejerne.”\n”Det kræver en ekstra indsats og nytænkning at sikre praktiksteder – ikke mindst under en krise som coronaen. At tage praktikanter kan både være fornuftigt for forretningen nu og her, og det er godt for branchen som helhed, fordi vi mangler arbejdskraft. Den opgave har Britta Jespersgaard løftet under vanskelige vilkår.”\nFolketinget repræsenteret ved formand Henrik Dam Kristensen:\n”Folketingets og ikke mindst regeringens håndtering af hjælpen til erhvervslivet under krisen har med rette været og er omdiskuteret. Det står samtidig klart, at hjælpepakkerne har været med til at holde hånden under både lejere og udlejere i en meget svær periode. Hjælpepakkerne har desuden været af en rækkevidde, som ikke har været standard i alle de lande, som vi normalt sammenligner os med. Der er ingen tvivl om, at hjælpepakkerne er medvirkende til, at den danske økonomi og erhvervsliv i dag står stærkt.”